title: 2008/180/ΕΚ: Απόφαση του Συμβουλίου, της 25ης Φεβρουαρίου 2008 , για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου

text:
               4.3.2008

               EL

               Επίσημη Εφημερίδα της Ευρωπαϊκής Ένωσης

               L 59/12

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 25ης Φεβρουαρίου 2008
   για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου
   (2008/180/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Επιτροπή έχει διαπραγματευτεί, εξ ονόματος της Κοινότητας, συμφωνία επιστημονικής και τεχνολογικής συνεργασίας με την Αίγυπτο μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου (εφεξής «συμφωνία»).

               (2)

               Υπό την επιφύλαξη ενδεχόμενης σύναψής της σε μεταγενέστερη ημερομηνία, η συμφωνία που μονογραφήθηκε στις 4 Μαρτίου 2004 υπογράφηκε στις 21 Ιουνίου 2005, με προσωρινή εφαρμογή από την ημερομηνία υπογραφής της.

               (3)

               Η συμφωνία βασίζεται στις αρχές του αμοιβαίου οφέλους, της εκατέρωθεν παροχής πρόσβασης στα προγράμματα και στις δραστηριότητες αλλήλων που εξυπηρετούν τους σκοπούς της συμφωνίας, της μη διακριτικής μεταχείρισης, της αποτελεσματικής προστασίας της διανοητικής ιδιοκτησίας και του δίκαιου επιμερισμού των δικαιωμάτων διανοητικής ιδιοκτησίας. Η συμμετοχή σε έμμεσες δράσεις νομικών οντοτήτων εγκατεστημένων στην Αραβική Δημοκρατία της Αιγύπτου υπόκειται στους όρους και τις προϋποθέσεις για νομικές οντότητες σε τρίτες χώρες που καθορίζονται στην απόφαση που εξέδωσαν το Ευρωπαϊκό Κοινοβούλιο και το Συμβούλιο βάσει του άρθρου 167 της συνθήκης ΕΚ, στον κανονισμό (ΕΚ, Ευρατόμ) αριθ 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και σε οιαδήποτε άλλη εφαρμοστέα διάταξη του κοινοτικού δικαίου.

               (4)

               Η συμφωνία πρέπει να συναφθεί κατά τρόπο ώστε τα κείμενα στη γλώσσα όλων των κρατών μελών να είναι αυθεντικά. Αυτό θα επιτευχθεί με ανταλλαγή επιστολών.

               (5)

               Η παρούσα συμφωνία είναι σκόπιμο να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου (3) εγκρίνεται εξ ονόματος της Κοινότητας.
   Άρθρο 2
   Ο πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που προβλέπεται στο άρθρο 7 της συμφωνίας και εξουσιοδοτείται να συμφωνήσει με την Αραβική Δημοκρατία της Αιγύπτου, δι’ ανταλλαγής επιστολών, ότι το κείμενο της συμφωνίας είναι αυθεντικό σε όλες τις γλώσσες των κρατών μελών κατόπιν των προσχωρήσεων.

      Βρυξέλλες, 25 Φεβρουαρίου 2008.

            Για το Συμβούλιο

            Ο Πρόεδρος

         A. VIZJAK

      (1)  Γνώμη της 29ης Νοεμβρίου 2007 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ L 248 της 16.9.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1525/2007 (ΕΕ L 343 της 27.12.2007, σ. 9).

      (3)  ΕΕ L 182 της 13.7.2005, σ. 12.


title: 2011/809/ΕΕ: Απόφαση του Συμβουλίου, της 30ής Νοεμβρίου 2011 , για τη θέση που θα πρέπει να λάβει η Ευρωπαϊκή Ένωση στο πλαίσιο του Γενικού Συμβουλίου του Παγκόσμιου Οργανισμού Εμπορίου ως προς την επέκταση της απαλλαγής του ΠΟΕ με σκοπό να εφαρμοστεί το αυτόνομο εμπορικό προτιμησιακό καθεστώς της ΕΕ για τα Δυτικά Βαλκάνια

text:
               7.12.2011

               EL

               Επίσημη Εφημερίδα της Ευρωπαϊκής Ένωσης

               L 324/28

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 30ής Νοεμβρίου 2011
   για τη θέση που θα πρέπει να λάβει η Ευρωπαϊκή Ένωση στο πλαίσιο του Γενικού Συμβουλίου του Παγκόσμιου Οργανισμού Εμπορίου ως προς την επέκταση της απαλλαγής του ΠΟΕ με σκοπό να εφαρμοστεί το αυτόνομο εμπορικό προτιμησιακό καθεστώς της ΕΕ για τα Δυτικά Βαλκάνια
   (2011/809/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η Ένωση έχει εκδώσει νομοθεσία με την οποία ανανεώνεται το αυτόνομο εμπορικό προτιμησιακό καθεστώς για τα Δυτικά Βαλκάνια έως τις 31 Δεκεμβρίου 2015. Ελλείψει απαλλαγής από τις υποχρεώσεις που υπέχει η Ένωση δυνάμει του άρθρου Ι παράγραφος 1 της Γενικής Συμφωνίας Δασμών και Εμπορίου 1994 (ΓΣΔΕ 1994), η μεταχείριση που προβλέπεται στο αυτόνομο εμπορικό προτιμησιακό καθεστώς θα χρειαστεί να επεκταθεί σε όλα τα άλλα μέλη του Παγκόσμιου Οργανισμού Εμπορίου (ΠΟΕ). Ως εκ τούτου, κρίνεται σκόπιμο να επιδιωχθεί απαλλαγή από το άρθρο I παράγραφος 1 της ΓΣΔΕ 1994 σύμφωνα με το άρθρο IX παράγραφος 3 της συμφωνίας του Μαρακές για την ίδρυση του Παγκόσμιου Οργανισμού Εμπορίου.

               (2)

               Η Ένωση υπέβαλε τη σχετική αίτηση στις 26 Οκτωβρίου 2011 και το Γενικό Συμβούλιο του ΠΟΕ πρόκειται να εξετάσει την εν λόγω αίτηση.

               (3)

               Για τον λόγο αυτό, κρίνεται σκόπιμο να καθορισθεί η θέση που θα πρέπει να λάβει η Ένωση στο πλαίσιο του Γενικού Συμβουλίου του ΠΟΕ όσον αφορά την εν λόγω αίτηση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα πρέπει να λάβει η Ευρωπαϊκή Ένωσης στο πλαίσιο του Γενικού Συμβουλίου του Παγκόσμιου Οργανισμού Εμπορίου είναι να εγκριθεί η επέκταση της απαλλαγής του ΠΟΕ για τα Δυτικά Βαλκάνια έως τις 31 Δεκεμβρίου 2016.
   Η θέση αυτή εκφράζεται από την Επιτροπή.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 30 Νοεμβρίου 2011.

            Για το Συμβούλιο

            Ο Πρόεδρος

         J. VINCENT-ROSTOWSKI


title: Απόφαση του Συμβουλίου, της 7ης Μαρτίου 2011 , για την τροποποίηση της απόφασης του Συμβουλίου της 22ας Νοεμβρίου 2010 για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία

text:
               17.3.2011

               EL

               Επίσημη Εφημερίδα της Ευρωπαϊκής Ένωσης

               C 83/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Μαρτίου 2011
   για την τροποποίηση της απόφασης του Συμβουλίου της 22ας Νοεμβρίου 2010 για τον διορισμό των τακτικών και αναπληρωματικών μελών του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία
   2011/C 83/02
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, σχετικά με την ίδρυση Ευρωπαϊκού Οργανισμού για την Ασφάλεια και την Υγεία στην Εργασία (1), και ιδίως το άρθρο 8,
   Εκτιμώντας τα ακόλουθα:

               (1)

               Με την απόφαση της 22ας Νοεμβρίου 2010 (2) (εφεξής αποκαλούμενη «η απόφαση»), το Συμβούλιο διόρισε τα τακτικά και τα αναπληρωματικά μέλη του διοικητικού συμβουλίου του Ευρωπαϊκού Οργανισμού για την Ασφάλεια και την Υγεία στην Εργασία, για την περίοδο από τις 8 Νοεμβρίου 2010 ως τις 7 Νοεμβρίου 2013.

               (2)

               Στις 23 Νοεμβρίου 2010, το International Trade Union House πληροφόρησε τη Γενική Γραμματεία σχετικά με ένα λάθος στον διορισμό του τακτικού και του αναπληρωματικού μέλους του διοικητικού συμβουλίου από το Βέλγιο που εκπροσωπούν τις οργανώσεις των εργοδοτών.

               (3)

               Το λάθος περιέχεται στο πρωτότυπο κείμενο της απόφασης που έχει υπογραφεί από τον πρόεδρο και υπάρχει σε όλες τις επίσημες γλώσσες.

               (4)

               Κατά συνέπεια, η απόφαση θα πρέπει να τροποποιηθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στον κατάλογο ΙΙ του άρθρου 1 της απόφασης του Συμβουλίου της 22ας Νοεμβρίου 2010, τα ονόματα του τακτικού και του αναπληρωματικού μέλους από το Βέλγιο αντικαθίστανται από τα ακόλουθα:

      «II.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

                  Χώρα

                  Τακτικά μέλη

                  Αναπληρωματικά μέλη

                  Βέλγιο

                  κ. Herman FONCK

                  κ. François PHILIPS»

   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 7 Μαρτίου 2011.

            Για το Συμβούλιο

            Ο Πρόεδρος

         CZOMBA S.

      (1)  ΕΕ L 216 της 20.8.1994, σ. 1.

      (2)  ΕΕ C 322 της 27.11.2010, σ. 3.


Avis juridique important

|

31989D0435

89/435/ΕΟΚ: Απόφαση του Συμβουλίου της 3ης Μαΐου 1989 για τη σύναψη του τρίτου πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα

Επίσημη Εφημερίδα αριθ. L 206 της 18/07/1989 σ. 0013 - 0013

ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Μαΐου 1989 για τη σύναψη του τρίτου πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας λόγω της προσχώρησης του Βασιλείου της Ισπανίας και της Πορτογαλικής  Δημοκρατίας στην Κοινότητα ( 89/435/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας :  ότι μια ολική αναστολή, εκ μέρους του Βασιλείου της Σουηδίας, των δασμών επί των προϊόντων που εισάγονται από την Ισπανία θα διευκόλυνε το εμπόριο μεταξύ των δύο χωρών  ότι το πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας^(1 ) που υπογράφηκε στις Βρυξέλλες στις 22 Ιουλίου 1972, λόγω της προσχώρησης του Βασιλείου της Ισπανίας και της Πορτογαλικής Δημοκρατίας  στην Κοινότητα δεν προβλέπει τη δυνατότητα για το Βασίλειο της Σουηδίας να αναστείλει τους δασμούς της επί των προϊόντων που εισάγονται από την Ισπανία  ότι θα πρέπει ως εκ τούτου να εγκριθεί το τρίτο πρόσθετο πρωτόκολλο της προαναφερόμενης συμφωνίας για να προβλεφθεί η ολική αναστολή των δασμών που εφαρμόζονται στα προϊόντα που καλύπτονται από αυτή τη συμφωνία και τα οποία εισάγονται από την Ισπανία  στη Σουηδία,  ΑΠΟΦΑΣΙΖΕΙ :    Άρθρο 1 Το τρίτο πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας λόγω της προσχώρησης του Βασιλείου της Ισπανίας και του Βασιλείου της Πορτογαλικής Δημοκρατίας στην Κοινότητα, εγκρίνεται εξ ονόματος της Κοινότητας .  Το κείμενο του πρωτοκόλλου επισυνάπτεται στην παρούσα απόφαση .  Άρθρο 2 Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 3 του πρωτοκόλλου^(2 ).  Άρθρο 3 Η παρούσα απόφαση παράγει αποτελέσματα την επόμενη της δημοσίευσής της στην Επίσημη Εφημερίδα των Ευρωπαϊκών Κοινοτήτων .   Βρυξέλλες, 3 Μαΐου 1989 .  Για το Συμβούλιο Ο Πρόεδρος P . SOLBES   ( 1 ) EE ariu . L 300 thw 31 . 12 . 1972, s . 97 . ( 2 ) H hmeromhnia enarjhw isxzow toz prvtokolloz ua dhmosiezuei sthn Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.


Avis juridique important

|

41999D0011

Κεκτημένο του Σένγκεν - Απόφαση της εκτελεστικής επιτροπής της 28ης Απριλίου 1999 όσον αφορά τη συμφωνία συνεργασίας με τις διαδικασίες που αφορούν παραβάσεις του ΚΟΚ και την εκτέλεση των σχετικών χρηματικών κυρώσεων [SCH/Com-ex (99) 11 rev. 2]

Επίσημη Εφημερίδα αριθ. L 239 της 22/09/2000 σ. 0428 - 0434

ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣτης 28ης Απριλίου 1999όσον αφορά τη συμφωνία συνεργασίας σχετικά με τις διαδικασίες που αφορούν παραβάσεις του κώδικα οδικής κυκλοφορίας και την εκτέλεση των σχετικών χρηματικών κυρώσεων[SCH/Com-ex (99) 11 rev. 2]Η ΕΚΤΕΛΕΣΤΙΚΗ ΕΠΙΤΡΟΠΗ,Έχοντας υπόψη:το άρθρο 132 της σύμβασης εφαρμογής της συμφωνίας του Σένγκεν,την κοινή δήλωση των υπουργών και υφυπουργών, οι οποίοι συνήλθαν στο Σένγκεν την 19η Ιουνίου 1990,ΑΠΟΦΑΣΙΖΕΙ:Εγκρίνεται η συμφωνία συνεργασίας σχετικά με τις διαδικασίες που αφορούν τις παραβάσεις του κώδικα οδικής κυκλοφορίας και την εκτέλεση των σχετικών χρηματικών κυρώσεων [SCH/III (96) 25 rev. 18].Οι εκπρόσωποι των αντιπροσωπειών καλούνται να εκπονήσουν την επεξηγηματική έκθεση της εν λόγω συμφωνίας, όπου θα εξετάζονται, ειδικότερα, τα σημεία που αναφέρονται στο παράρτημα της παρούσας απόφασης.Λουξεμβούργο, 28 Απριλίου 1999.Ο ΠρόεδροςC. H. SchapperΣΥΜΦΩΝΙΑ ΣΥΝΕΡΓΑΣΙΑΣ ΣΧΕΤΙΚΑ ΜΕ ΤΙΣ ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΠΑΡΑΒΑΣΕΙΣ ΤΟΥ ΚΩΔΙΚΑ ΟΔΙΚΗΣ ΚΥΚΛΟΦΟΡΙΑΣ ΚΑΙ ΤΗΝ ΕΚΤΕΛΕΣΗ ΤΩΝ ΣΧΕΤΙΚΩΝ ΧΡΗΜΑΤΙΚΩΝ ΚΥΡΩΣΕΩΝSCH/III (96) 25 rev. 18Οι κυβερνήσεις του ΒΑΣΙΛΕΙΟΥ ΤΟΥ ΒΕΛΓΙΟΥ, της ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ, της ΓΑΛΛΙΚΗΣ ΔΗΜΟΚΡΑΤΙΑΣ, του ΜΕΓΑΛΟΥ ΔΟΥΚΑΤΟΥ ΤΟΥ ΛΟΥΞΕΜΒΟΥΡΓΟΥ και του ΒΑΣΙΛΕΙΟΥ ΤΩΝ ΚΑΤΩ ΧΩΡΩΝ, συμβαλλόμενα μέρη της σύμβασης εφαρμογής της συμφωνίας του Σένγκεν της 14ης Ιουνίου 1990 μεταξύ των κυβερνήσεων των κρατών της Οικονομικής Ένωσης της Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας σχετικά με τη σταδιακή κατάργηση των ελέγχων στα κοινά σύνορα, η οποία υπεγράφη στο Σένγκεν τη 19η Ιουνίου 1990, στο εξής καλούμενη "η σύμβαση του 1990", καθώς και οι κυβερνήσεις της ΙΤΑΛΙΚΗΣ ΔΗΜΟΚΡΑΤΙΑΣ, του ΒΑΣΙΛΕΙΟΥ ΤΗΣ ΙΣΠΑΝΙΑΣ και της ΠΟΡΤΟΓΑΛΙΚΗΣ ΔΗΜΟΚΡΑΤΙΑΣ, της ΕΛΛΗΝΙΚΗΣ ΔΗΜΟΚΡΑΤΙΑΣ, της ΑΥΣΤΡΙΑΚΗΣ ΔΗΜΟΚΡΑΤΙΑΣ, των ΒΑΣΙΛΕΙΩΝ ΤΗΣ ΔΑΝΙΑΣ και της ΣΟΥΗΔΙΑΣ καθώς και της ΦΙΝΛΑΝΔΙΚΗΣ ΔΗΜΟΚΡΑΤΙΑΣ οι οποίες προσχώρησαν στη σύμβαση του 1990 με τις συμφωνίες οι οποίες υπεγράφησαν την 27η Νοεμβρίου 1990, την 25η Ιουνίου 1991, την 6η Νοεμβρίου 1992, την 28η Απριλίου 1995 και την 19η Δεκεμβρίου 1996, καθώς και οι κυβερνήσεις του Βασιλείου της Νορβηγίας και της Δημοκρατίας της Ισλανδίας οι οποίες υπέγραψαν με τις πρώτες συμφωνία συνεργασίας την 19η Δεκεμβρίου 1996, στο εξής καλούμενες "συμβαλλόμενα μέρη",Εκτιμώντας:ότι η ελεύθερη κυκλοφορία των προσώπων υπό την έννοια της σύμβασης του 1990 ευνοεί την εσωτερική κυκλοφορία των πολιτών·ότι είναι κοινώς γνωστό ότι οι πολίτες των κρατών Σένγκεν διαπράττουν οδικές παραβάσεις επίσης κατά τη διάρκεια της διαμονής τους στο έδαφος ενός συμβαλλόμενου κράτους διαφορετικού από εκείνο στο οποίο διαμένουν μόνιμα,Έχοντας υπόψη ότι, παρά τις έντονες προσπάθειες οι οποίες καταβάλλονται για την καταστολή των οδικών παραβάσεων, αποδείχθηκε ότι δεν είναι πάντοτε δυνατό να εξακριβωθεί η ταυτότητα των δραστών προ της επιστροφής στο έδαφος του συμβαλλόμενου μέρους όπου διαμένουν συνήθως, και να υποχρεωθούν να καταβάλουν το πρόστιμο το οποίο αντιστοιχεί στη διαπραχθείσα παράβαση,Πεπεισμένα για την ανάγκη συνεργασίας στον τομέα αυτό μεταξύ των συμβαλλομένων μερών, χωρίς η συνεργασία αυτή να παρεμποδίζεται από το γεγονός ότι διαφορετικές αρχές είναι επιφορτισμένες να μεριμνούν για την τήρηση του κώδικα οδικής κυκλοφορίας,Κατ' εφαρμογή της κοινής δήλωσης των υπουργών και υφυπουργών της 19ης Ιουνίου 1990 όπου ορίζεται ότι θα πρέπει να αναληφθούν συζητήσεις σχετικά με τη βελτίωση της συνεργασίας σε ό,τι αφορά τη δίωξη στον τομέα των παραβάσεων του κώδικα οδικής κυκλοφορίας και σχετικά με τη δυνατότητα αμοιβαίας εκτέλεσης των σχετικών χρηματικών κυρώσεων,ΣΥΜΦΩΝΗΣΑΝ ΤΑ ΕΞΗΣ:ΚΕΦΑΛΑΙΟ IΟρισμοίΆρθρο 1Υπό την έννοια της παρούσας συμφωνίας, νοούνται ως:Παράβαση του κώδικα οδικής κυκλοφορίαςΣυμπεριφορά αντιβαίνουσα στους κανόνες που ρυθμίζουν την οδική κυκλοφορία, η οποία θεωρείται ως ποινική ή διοικητική παράβαση, συμπεριλαμβανομένων των διατάξεων σχετικά με το χρόνο οδήγησης και ανάπαυσης καθώς και των διατάξεων για τη μεταφορά επικίνδυνων εμπορευμάτων.Χρηματική κύρωσηΥποχρέωση καταβολής χρηματικού ποσού μετά από διάπραξη οδικής παράβασης, το ύψος του οποίου ορίζεται από τις δικαστικές ή τις διοικητικές αρχές των συμβαλλόμενων μερών.Αρμόδια αρχήΔικαστική ή διοικητική αρχή των συμβαλλόμενων μερών, η οποία είναι επιφορτισμένη με τις διαδικασίες σχετικά με τις οδικές παραβάσεις καθώς και με την εκτέλεση των σχετικών χρηματικών κυρώσεων.ΑπόφασηΠράξη των αρμόδιων αρχών ενός συμβαλλόμενου μέρους, η οποία αφορά τη διάπραξη μιας οδικής παράβασης, για την οποία επιβάλλεται χρηματική κύρωση σε ένα πρόσωπο. Πρόκειται για πράξη η οποία επιδέχεται ή επιδεχόταν την άσκηση ένδικου μέσου.Αρχή η οποία διαβιβάζει το αίτημαΗ αρμόδια αρχή του συμβαλλόμενου μέρους στο έδαφος του οποίου διεπράχθη η οδική παράβαση.Αρχή προς την οποία απευθύνεται το αίτημαΗ αρμόδια αρχή του συμβαλλόμενου μέρους στο έδαφος του οποίου κατοικεί ή διαμένει συνήθως το πρόσωπο στο οποίο αποδίδεται η διάπραξη οδικής παράβασης ή στο οποίο επεβλήθη σχετικά χρηματική κύρωση.Συμβαλλόμενο μέρος το οποίο διαβιβάζει το αίτημαΤο συμβαλλόμενο μέρος στο έδαφος του οποίου ελήφθη απόφαση έναντι προσώπου το οποίο κατοικεί ή διαμένει συνήθως στο έδαφος άλλου συμβαλλομένου μέρους.Συμβαλλόμενο μέρος προς το οποίο απευθύνεται το αίτημαΤο συμβαλλόμενο μέρος στο έδαφος του οποίου κατοικεί ή διαμένει συνήθως το πρόσωπο έναντι του οποίου έχει ληφθεί απόφαση στο έδαφος ενός άλλου συμβαλλόμενου μέρους.ΚΕΦΑΛΑΙΟ IIΑρχέςΆρθρο 21. Τα συμβαλλόμενα μέρη αναλαμβάνουν να παρέχουν αμοιβαία την ευρύτερη δυνατή συνεργασία κατά τις διαδικασίες που αφορούν τις οδικές παραβάσεις και κατά την εκτέλεση των σχετικών αποφάσεων, σύμφωνα με τις διατάξεις της παρούσας συμφωνίας.2. Η παράγραφος 1 δεν επηρεάζει την εφαρμογή ευρύτερων διατάξεων που ισχύουν μεταξύ των μερών με βάση διμερείς ή πολυμερείς συμφωνίες.3. Το κεφάλαιο IV της παρούσας συμφωνίας δεν εφαρμόζεται:α) για την εκτέλεση καταδικαστικής απόφασης, με την οποία επιβάλλεται στερητική της ελευθερίας ποινή ως κύρια ποινή·β) για παραβάσεις του κώδικα οδικής κυκλοφορίας, οι οποίες διαπράττονται κατά συρροή με αξιόποινες πράξεις, οι οποίες δεν εμπίπτουν αποκλειστικά στον τομέα της οδικής κυκλοφορίας, εκτός εάν οι παραβάσεις του κώδικα οδικής κυκλοφορίας αποτελούν αντικείμενο χωριστής δίωξης ή εάν ασκείται δίωξη αποκλειστικά για τις παραβάσεις του κώδικα οδικής κυκλοφορίας.ΚΕΦΑΛΑΙΟ IIIΣυνεργασία σχετικά με τις διαδικασίες που αφορούν παραβάσεις του κώδικα οδικής κυκλοφορίαςΆρθρο 31. Οι αρμόδιες αρχές μπορούν, με ανακοίνωση του αριθμού μιας πινακίδας κυκλοφορίας μέσω της εθνικής τους υπηρεσίας η οποία είναι υπεύθυνη για την κατάρτιση και την τήρηση των μητρώων συγκοινωνιών, να ζητήσουν πληροφορίες από τις αντίστοιχες υπηρεσίες των άλλων συμβαλλόμενων μερών σχετικά με το είδος και την μάρκα του αντίστοιχου μηχανοκίνητου οχήματος, καθώς και σχετικά με την ταυτότητα και τη διεύθυνση του προσώπου ή των προσώπων τα οποία, κατά τη χρονική στιγμή διάπραξης της οδικής παράβασης, έχουν καταγραφεί ως έχοντα σχέση με το εν λόγω όχημα.2. Οι αρχές οι οποίες είναι αρμόδιες για την κατάρτιση και τήρηση των μητρώων συγκοινωνιών ανταλλάσσουν απευθείας μεταξύ τους τις πληροφορίες κατά την παράγραφο 1 με σκοπό τη διαβίβαση των εν λόγω πληροφοριών στην αρμόδια αρχή. Διαβιβάζουν επίσης το όνομα και τη διεύθυνση της αρχής προς την οποία απευθύνεται το αίτημα, όταν οι αρχές αυτές είναι διαφορετικές.3. Ένα συμβαλλόμενο μέρος μπορεί να ορίσει άλλη κεντρική υπηρεσία για την ανταλλαγή των πληροφοριών που αναφέρονται στην παράγραφο 2.4. Οι σχετικές διατάξεις της σύμβασης του 1990 και, ειδικότερα, τα άρθρα 126 έως 128 της σύμβασης του 1990 είναι εφαρμοστέες σε ό,τι αφορά τη διαβίβαση δεδομένων προσωπικού χαρακτήρα η οποία διεξάγεται σύμφωνα με την παράγραφο 1.Άρθρο 41. Η αρχή η οποία διαβιβάζει το αίτημα μπορεί να αποστέλλει απευθείας στα πρόσωπα στα οποία αποδίδεται η τέλεση μίας οδικής παράβασης όλες τις ανακοινώσεις σχετικά με τις επιπτώσεις και τις σχετικές αποφάσεις. Οι διατάξεις του άρθρου 52 της σύμβασης του 1990 εφαρμόζονται, τηρουμένων των αναλογιών.2. Οι ανακοινώσεις και οι αποφάσεις της παραγράφου 1 περιλαμβάνουν ή συνοδεύονται απ' όλες τις πληροφορίες τις οποίες χρειάζεται ο παραλήπτης προκειμένου να προβεί στις ενδεδειγμένες ενέργειες, ειδικότερα ως προς:α) τη φύση της οδικής παράβασης, τον τόπο, την ημερομηνία και την ώρα κατά την οποία αυτή διεπράχθη, καθώς και τον τρόπο με τον οποίο διαπιστώθηκε·β) τον αριθμό κυκλοφορίας και, ει δυνατό, το είδος και τη μάρκα του μηχανοκίνητου οχήματος με το οποίο διεπράχθη η οδική παράβαση ή ελλείψει τούτων, οιοδήποτε στοιχείο αναγνώρισης του οχήματος·γ) το ύψος της χρηματικής κύρωσης που μπορεί να επιβληθεί ή, ενδεχομένως, τη χρηματική κύρωση η οποία επεβλήθη, την προθεσμία εντός της οποίας πρέπει να καταβληθεί, καθώς και τον τρόπο καταβολής της·δ) τη δυνατότητα επίκλησης ελαφρυντικών καθώς και την προθεσμία και τις διαδικασίες παρουσίασης αυτών των στοιχείων·ε) τα υπάρχοντα ένδικα μέσα κατά των αποφάσεων, τον τρόπο χρήσης αυτών, την προθεσμία εντός της οποίας μπορεί να ασκηθούν, και την υπηρεσία και τα στοιχεία αυτής, στην οποία θα υποβάλει την αίτηση για την άσκηση των ενδίκων μέσων.Άρθρο 51. Αν ο παραλήπτης δεν αντιδρά εντός της οριζόμενης προθεσμίας έναντι των ανακοινώσεων ή αποφάσεων του άρθρου 4 ή αν η αιτούσα αρχή θεωρεί απαραίτητη τη λήψη περαιτέρω πληροφοριών για την εφαρμογή της συμφωνίας, η εν λόγω αρχή μπορεί να ζητήσει απευθείας τη συνδρομή της αρχής στην οποία απευθύνεται το αίτημα. Σε ένα τέτοιο αίτημα πρέπει να επισυνάπτεται μετάφραση στην επίσημη γλώσσα ή σε μία από τις επίσημες γλώσσες του συμβαλλόμενου μέρους προς το οποίο απευθύνεται το αίτημα.2. Οι διατάξεις του τίτλου III κεφάλαιο 2 της σύμβασης του 1990 είναι εφαρμοστέες για τα αιτήματα της παραγράφου 1.ΚΕΦΑΛΑΙΟ IVΕκτέλεση των αποφάσεωνΆρθρο 61. Στα πλαίσια της παρούσας συμφωνίας, η μεταβίβαση της εκτέλεσης των αποφάσεων μπορεί να ζητηθεί μόνον αν πληρούνται οι ακόλουθες προϋποθέσεις:α) όλα τα ένδικα μέσα κατά της απόφασης έχουν εξαντληθεί και η απόφαση είναι εκτελεστή στο έδαφος του συμβαλλόμενου μέρους το οποίο διαβιβάζει το αίτημα·β) ειδικότερα κατ' εφαρμογή των διατάξεων του άρθρου 4, ο ενδιαφερόμενος εκλήθη εις μάτην από τις αρμόδιες αρχές να καταβάλει το ποσό της χρηματικής κύρωσης η οποία του επεβλήθη·γ) η χρηματική κύρωση δεν έχει παραγραφεί δυνάμει του δικαίου του αιτούντος συμβαλλομένου μέρους·δ) η απόφαση αφορά ένα πρόσωπο το οποίο κατοικεί μόνιμα ή διαμένει συνήθως στο έδαφος του συμβαλλόμενου μέρους προς το οποίο απευθύνεται το αίτημα·ε) το ύψος της επιβληθείσης χρηματικής κύρωσης ανέρχεται σε 40 ευρώ τουλάχιστον.2. Τα συμβαλλόμενα μέρη μπορούν να αποφασίσουν σε διμερές επίπεδο να τροποποιήσουν το πεδίο εφαρμογής της παραγράφου 1 στοιχείο ε).Άρθρο 71. Η μεταβίβαση της εκτέλεσης της απόφασης δεν μπορεί να απορριφθεί από το συμβαλλόμενο μέρος προς το οποίο απευθύνεται το αίτημα, εκτός αν αυτό εκτιμά ότι:α) η παράβαση του κώδικα οδικής κυκλοφορίας η οποία επέσυρε την απόφαση δεν προβλέπεται από το δίκαιο του συμβαλλόμενου μέρους προς το οποίο απευθύνεται το αίτημα·β) η εκτέλεση του αιτήματος δεν συμβιβάζεται με την εφαρμογή της αρχής "Ne bis in idem", η οποία προβλέπεται στα άρθρα 54 έως 58 της σύμβασης του 1990·γ) η χρηματική κύρωση έχει παραγραφεί σύμφωνα με το δίκαιο του συμβαλλόμενου μέρους προς το οποίο απευθύνεται το αίτημα·δ) το ενδιαφερόμενο πρόσωπο θα έχαιρε απόφασης περί αμνηστίας ή χάριτος εκ μέρους του συμβαλλομένου μέρους στο οποίο απευθύνεται το αίτημα, σε περίπτωση που είχε διαπράξει την οδική παράβαση στο έδαφος του συμβαλλομένου μέρους στο οποίο απευθύνεται το αίτημα.2. Το συμβαλλόμενο μέρος προς το οποίο απευθύνεται το αίτημα ενημερώνει το συμβαλλόμενο μέρος το οποίο διαβιβάζει το αίτημα για την απόρριψη του αιτήματος το ταχύτερο δυνατό, παρέχοντας στοιχεία αιτιολόγησης.Άρθρο 81. Η απόφαση εκτελείται πάραυτα από τις αρμόδιες αρχές του συμβαλλόμενου μέρους προς το οποίο απευθύνεται το αίτημα.2. Η χρηματική κύρωση εισπράττεται στο νόμισμα του συμβαλλόμενου μέρους προς το οποίο απευθύνεται το αίτημα. Ο υπολογισμός του ποσού πραγματοποιείται βάσει της επίσημης συναλλαγματικής ισοτιμίας, η οποία ισχύει κατά τη στιγμή λήψης της απόφασης, σύμφωνα με την παράγραφο 1.3. Αν, μετά τη μετατροπή, αποδειχθεί ότι το ποσό του προστίμου το οποίο επιβλήθηκε υπερβαίνει το ανώτατο όριο της χρηματικής κυρώσεως η οποία προβλέπεται από το δίκαιο του συμβαλλόμενου μέρους προς το οποίο απευθύνεται το αίτημα για το ίδιο είδος οδικής παράβασης, η εκτέλεση της απόφασης περιορίζεται στο εν λόγω ανώτατο ποσό.4. Κατά τη στιγμή της κατάθεσης των εγγράφων επικύρωσης, έγκρισης ή αποδοχής, κάθε κράτος μπορεί για λόγους συνταγματικής τάξεως ή για συγκρίσιμους σε σημασία λόγους να προβεί σε δήλωση παρέκκλισης από την εφαρμογή της παραγράφου 1· η εν λόγω δήλωση θα καθορίζει τις περιπτώσεις για τις οποίες η χρηματική κύρωση πρέπει να κηρύσσεται εκτελεστή προ της εκτέλεσής της μέσω δικαστικής απόφασης του συμβαλλόμενου μέρους προς το οποίο απευθύνεται το αίτημα. Ωστόσο, η εν λόγω δικαστική απόφαση δεν αφορά το περιεχόμενο και το ύψος της προς εκτέλεση απόφασης του συμβαλλόμενου μέρους το οποίο απευθύνει το αίτημα.Άρθρο 91. Η εκτέλεση της απόφασης υπόκειται στις διατάξεις του δικαίου του συμβαλλόμενου μέρους προς το οποίο απευθύνεται το αίτημα.2. Οποιοδήποτε τμήμα της χρηματικής κύρωσης έχει ήδη εκτελεστεί στο συμβαλλόμενο μέρος το οποίο διαβιβάζει το αίτημα, αφαιρείται από το προς είσπραξη ποσό στο κράτος προς το οποίο απευθύνεται το αίτημα.3. Αν η εκτέλεση του συνόλου ή μέρους μιας χρηματικής κυρώσεως αποδειχθεί αδύνατη, το συμβαλλόμενο μέρος προς το οποίο απευθύνεται το αίτημα μπορεί να μετατρέψει την εν λόγω κύρωση σε υποκατάστατη ποινή φυλακίσεως ή προσωποκράτηση, αν τούτο προβλέπεται σε αμφότερα τα συμβαλλόμενα μέρη και το συμβαλλόμενο μέρος το οποίο διαβιβάζει το αίτημα δεν το έχει ρητά αποκλείσει.Άρθρο 10Το συμβαλλόμενο μέρος το οποίο διαβιβάζει το αίτημα δεν μπορεί πλέον να προβεί στην εκτέλεση της απόφασης μετά την υποβολή αιτήματος μεταβίβασης της εκτέλεσης. Το συμβαλλόμενο μέρος το οποίο διαβιβάζει το αίτημα ανακτά το δικαίωμά του σε ό,τι αφορά την εκτέλεση, μόλις ενημερωθεί από το συμβαλλόμενο μέρος προς το οποίο απευθύνεται το αίτημα σχετικά με την απόρριψη του αιτήματος μεταβίβασης ή σχετικά με την αδυναμία εκτέλεσης της απόφασης.Άρθρο 11Το μέρος προς το οποίο απευθύνεται το αίτημα υποχρεούται να παύσει την εκτέλεση της απόφασης, μόλις το μέρος το οποίο διαβιβάζει το αίτημα το πληροφορήσει ότι έλαβε απόφαση, μέτρο ή συντρέχει άλλος λόγος, συνεπεία του οποίου η καταδικαστική απόφαση αναστέλλεται ή παύει να είναι εκτελεστή.Άρθρο 121. Τα αιτήματα μεταβίβασης της εκτέλεσης μιας απόφασης και όλες οι σχετικές ανακοινώσεις υποβάλλονται εγγράφως. Μπορεί δε να διαβιβάζονται με οιοδήποτε ενδεδειγμένο τρόπο ο οποίος αφήνει γραπτό ίχνος, συμπεριλαμβανομένης της τηλεομοιοτυπίας.2. Η διαβίβαση των εγγράφων πραγματοποιείται απευθείας μεταξύ των αρμόδιων αρχών των συμβαλλομένων μερών τα στοιχεία των οποίων παρέχει η υπηρεσία κατάρτισης και τήρησης των μητρώων συγκοινωνιών (άρθρο 3 παράγραφος 2). Η εν λόγω διαβίβαση πραγματοποιείται μεταξύ των ορισθεισών κεντρικών αρχών των συμβαλλομένων μερών, όταν τα στοιχεία της αρμόδιας αρχής δεν προκύπτουν από τις πληροφορίες που αναφέρονται στην πρώτη φράση.Άρθρο 131. Το αίτημα μεταβίβασης της εκτέλεσης μίας απόφασης συνοδεύεται από αντίγραφο της απόφασης, καθώς και από δήλωση της αρμόδιας αρχής του συμβαλλόμενου μέρους το οποίο διαβιβάζει το αίτημα στην οποία βεβαιούται ότι πληρούνται οι προϋποθέσεις που προβλέπονται στα στοιχεία α), β) και γ) της παραγράφου 1 του άρθρου 6.2. Περιπτώσεως συντρεχούσης, το συμβαλλόμενο μέρος το οποίο διαβιβάζει το αίτημα συνοδεύει το αίτημά του με άλλες ανακοινώσεις οι οποίες είναι χρήσιμες σε σχέση με τη μεταβίβαση της εκτέλεσης μίας απόφασης, ειδικότερα δε πληροφορίες που αφορούν τις ειδικές περιστάσεις που σχετίζονται με την παράβαση και οι οποίες ελήφθησαν υπόψη για τον καθορισμό της χρηματικής κύρωσης καθώς και, ει δυνατόν, το κείμενο των εφαρμοσθεισών διατάξεων.3. Αν το συμβαλλόμενο μέρος στο οποίο υποβάλλεται το αίτημα εκτιμά ότι οι πληροφορίες που παρείχε το αιτούν συμβαλλόμενο μέρος δεν επαρκούν ώστε να του επιτρέψουν την εφαρμογή της παρούσας συμφωνίας, μπορεί να ζητήσει τις απαραίτητες συμπληρωματικές πληροφορίες.4. Πρέπει να επισυνάπτεται η μετάφραση των εγγράφων που αναφέρονται στο παρόν άρθρο στην επίσημη γλώσσα ή σε μία από τις επίσημες γλώσσες του συμβαλλομένου μέρους προς το οποίο απευθύνεται το αίτημα.Άρθρο 14Οι αρμόδιες αρχές του συμβαλλόμενου μέρους προς το οποίο απευθύνεται το αίτημα ενημερώνουν τις αρμόδιες αρχές του συμβαλλόμενου μέρους το οποίο διαβιβάζει το αίτημα σχετικά με την εκτέλεση της χρηματικής κύρωσης ή, ενδεχομένως, σχετικά με την αδυναμία εκτέλεσης της απόφασης.Άρθρο 15Εκτελούνται οι χρηματικές κυρώσεις και τα διαδικαστικά έξοδα του συμβαλλόμενου μέρος το οποίο διαβιβάζει το αίτημα. Τα ποσά που λαμβάνονται από την εκτέλεση των αποφάσεων αποκτώνται από το συμβαλλόμενο μέρος προς το οποίο απευθύνεται το αίτημα.Άρθρο 16Τα συμβαλλόμενα μέρη παραιτούνται αμφότερα από την αξίωση για την καταβολή των εξόδων τα οποία απορρέουν από την εφαρμογή της παρούσας συμφωνίας.ΚΕΦΑΛΑΙΟ VΤελικές διατάξειςΆρθρο 171. Η εκτελεστική επιτροπή η οποία συγκροτείται από τη σύμβαση του 1990 έχει ως γενική αποστολή να μεριμνά για την ορθή εφαρμογή της παρούσας συμφωνίας. Εφαρμόζονται οι διατάξεις του άρθρου 132 της σύμβασης του 1990.2. Η κοινή αρχή ελέγχου, η οποία θεσπίστηκε από τη σύμβαση του 1990, είναι αρμόδια, σε θέματα προστασίας δεδομένων προσωπικού χαρακτήρα, να γνωμοδοτεί σχετικά με τις κοινές πτυχές που συνεπάγεται η εφαρμογή της παρούσας συμφωνίας.3. Με πρόταση ενός συμβαλλόμενου μέρους, η εκτελεστική επιτροπή μπορεί να αποφασίσει να τροποποιήσει το ποσό το οποίο αναφέρεται στο άρθρο 6 παράγραφος 1 στοιχείο ε).Άρθρο 18Η παρούσα συμφωνία εφαρμόζεται στο έδαφος των συμβαλλομένων μερών. Ωστόσο, δυνάμει του άρθρου 138 της σύμβασης του 1990, η παρούσα συμφωνία εφαρμόζεται, σε ό,τι αφορά τη Γαλλική Δημοκρατία, μόνο στο ευρωπαϊκό έδαφος αυτής, και σε ό,τι αφορά το Βασίλειο των Κάτω Χωρών μόνο στο ευρισκόμενο στην Ευρώπη έδαφος του Βασιλείου. Δυνάμει του άρθρου 5 παράγραφος 1 της συμφωνίας προσχώρησης του Βασιλείου της Δανίας στη σύμβαση του 1990, η παρούσα συμφωνία δεν εφαρμόζεται στις Νήσους Φερόες και τη Γροιλανδία.Άρθρο 191. Η παρούσα συμφωνία εφαρμόζεται επίσης για τις παραβάσεις του κώδικα οδικής κυκλοφορίας, οι οποίες διεπράχθησαν πριν από την έναρξη ισχύος της συμφωνίας αυτής.2. Κατά τη στιγμή της κατάθεσης των εγγράφων επικύρωσης, έγκρισης ή αποδοχής, κάθε κράτος μπορεί να δηλώσει ότι σε ό,τι το αφορά και έναντι εκείνων των συμβαλλομένων μερών, τα οποία έχουν προβεί σε αντίστοιχη δήλωση, η παρούσα συμφωνία εφαρμόζεται μόνον για τις παραβάσεις του κώδικα οδικής κυκλοφορίας, οι οποίες διεπράχθησαν μετά την έναρξη ισχύος αυτής ή μετά την εφαρμογή της.Άρθρο 201. Η παρούσα συμφωνία υπόκειται σε επικύρωση, έγκριση ή αποδοχή. Τα έγγραφα επικύρωσης, έγκρισης ή αποδοχής πρέπει να κατατίθενται στην κυβέρνηση του Μεγάλου Δουκάτου του Λουξεμβούργου, η οποία ενημερώνει για την κατάθεση όλα τα συμβαλλόμενα μέρη.2. Η παρούσα συμφωνία αρχίζει να ισχύει την πρώτη ημέρα του δευτέρου μήνα ο οποίος έπεται της ημερομηνίας κατάθεσης του τελευταίου εγγράφου επικύρωσης, αποδοχής ή έγκρισης των κρατών για τα οποία έχει τεθεί σε ισχύ η σύμβαση του 1990 σύμφωνα με το δέυτερο εδάφιο της παραγράφου 1 της τελικής πράξης της εν λόγω σύμβασης.Η κυβέρνηση του Μεγάλου Δουκάτου του Λουξεμβούργου ανακοινώνει την ημερομηνία ενάρξεως ισχύος σε όλα τα συμβαλλόμενα μέρη.Για τα υπόλοιπα κράτη, η παρούσα συμφωνία αρχίζει να ισχύει την πρώτη ημέρα του δεύτερου μήνα ο οποίος έπεται της ημερομηνίας κατάθεσης των εγγράφων επικύρωσης, έγκρισης ή αποδοχής, το νωρίτερο ωστόσο την ημέρα κατά την οποία θα τεθεί σε ισχύ στο κράτος αυτό μία συμφωνία προσχώρησης στη σύμβαση του 1990 ή η συμφωνία συνεργασίας του 1996.3. Κάθε κράτος το οποίο έχει θέσει σε ισχύ, κατά τη στιγμή της κατάθεσης των εγγράφων επικύρωσης, αποδοχής ή έγκρισης, τη σύμβαση του 1990, μπορεί μέχρι την έναρξη ισχύος της παρούσας συμφωνίας να δηλώσει κατά την κατάθεση ή σε μεταγενέστερη χρονική στιγμή ότι η παρούσα συμφωνία εφαρμόζεται για το κράτος αυτό, σε ό,τι αφορά τις σχέσεις του με τα κράτη τα οποία έχουν υιοθετήσει ταυτόσημη δήλωση. Η εν λόγω δήλωση αρχίζει να ισχύει την πρώτη ημέρα του δευτέρου μήνα που έπεται της κατάθεσής της.Άρθρο 211. Κάθε συμβαλλόμενο μέρος μπορεί να καταθέσει στο θεματοφύλακα πρόταση τροποποίησης της παρούσας συμφωνίας. Ο θεματοφύλακας ανακοινώνει την πρόταση αυτή στα άλλα συμβαλλόμενα μέρη.2. Τα συμβαλλόμενα μέρη θεσπίζουν από κοινού τις τροποποιήσεις στην παρούσα συμφωνία.3. Οι τροποποιήσεις αρχίζουν να ισχύουν την πρώτη ημέρα του δευτέρου μήνα ο οποίος έπεται της ημερομηνίας κατάθεσης του τελευταίου εγγράφου επικύρωσης, έγκρισης ή αποδοχής.Άρθρο 221. Το αργότερο κατά την κατάθεση των εγγράφων επικύρωσης, έγκρισης ή αποδοχής, κάθε κράτος ανακοινώνει στο θεματοφύλακα τα ονόματα και τις διευθύνσεις των αρχών υπό την έννοια του άρθρου 1, του άρθρου 3 και του άρθρου 11 παράγραφος 2.2. Οι κατάλογοι των αρχών κατά την παράγραφο 1 είναι δυνατό, κατά παρέκκλιση του άρθρου 19 παράγραφος 1, να τροποποιηθούν μεταγενέστερα ανά πάσα στιγμή μέσω ανακοίνωσης προς το θεματοφύλακα.3. Ο θεματοφύλακας ανακοινώνει σε κάθε συμβαλλόμενο μέρος τις ορισθείσες αρχές καθώς και τις μεταγενέστερες τροποποιήσεις αυτών.Άρθρο 23Η παρούσα συμφωνία δεν αποκλείει την προσχώρηση όλων των κρατών τα οποία γίνονται συμβαλλόμενα μέρη της σύμβασης του 1990.Εις πίστωση των ανωτέρω, οι υπογεγραμμένοι πληρεξούσιοι υπέγραψαν την παρούσα σύμβαση.Έγινε στο Λουξεμβούργο, στις 28 Απριλίου 1999, σε ένα μόνο αντίτυπο, στη γερμανική, αγγλική, γαλλική, ιταλική, ισπανική, πορτογαλική, ολλανδική και ελληνική γλώσσα, κάθε δε κείμενο είναι αυθεντικό. Οι εκδόσεις στη δανική, σουηδική, φινλανδική, νορβηγική και ισλανδική γλώσσα οι οποίες θα διαβιβαστούν μετά την υπογραφή θα είναι εξίσου αυθεντικές.


title: 2014/113/ΕΕ: Απόφαση της Επιτροπής, της 3ης Μαρτίου 2014 , σχετικά με τη συγκρότηση επιστημονικής επιτροπής για τα όρια επαγγελματικής έκθεσης σε χημικούς παράγοντες και την κατάργηση της απόφασης 95/320/ΕΚ

text:
               4.3.2014

               EL

               Επίσημη Εφημερίδα της Ευρωπαϊκής Ένωσης

               L 62/18

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 3ης Μαρτίου 2014
   σχετικά με τη συγκρότηση επιστημονικής επιτροπής για τα όρια επαγγελματικής έκθεσης σε χημικούς παράγοντες και την κατάργηση της απόφασης 95/320/ΕΚ
   (2014/113/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Η επιστημονική επιτροπή για τα όρια έκθεσης, κατά τη διάρκεια της εργασίας, σε χημικές ουσίες (στη συνέχεια «η επιτροπή») συγκροτήθηκε βάσει της απόφασης 95/320/ΕΚ της Επιτροπής (1) με σκοπό την αξιολόγηση των επιπτώσεων που έχουν στην υγεία των εργαζομένων οι χημικοί παράγοντες στο χώρο εργασίας. Το έργο της επιτροπής υποστηρίζει απευθείας τις κανονιστικές δραστηριότητες της Ένωσης στον τομέα της ασφάλειας και της υγείας στον χώρο εργασίας. Συγκεντρώνει υψηλής ποιότητας συγκριτικές και αναλυτικές γνώσεις και εξασφαλίζει ότι οι προτάσεις, οι αποφάσεις και η πολιτική της Επιτροπής σχετικά με την προστασία της υγείας και της ασφάλειας των εργαζομένων βασίζονται σε αξιόπιστα επιστημονικά στοιχεία.

               (2)

               Η επιτροπή συνεπικουρεί την Επιτροπή, ιδίως, κατά την αξιολόγηση των πλέον πρόσφατων διαθέσιμων επιστημονικών στοιχείων και την πρόταση ορίων επαγγελματικής έκθεσης (OEL) για την προστασία των εργαζομένων από χημικούς κινδύνους, που θεσπίζονται σε επίπεδο Ένωσης σύμφωνα με την οδηγία 98/24/ΕΚ του Συμβουλίου (2) και την οδηγία 2004/37/ΕΚ του Ευρωπαϊκού Κοινοβουλίου και του Συμβουλίου (3).

               (3)

               Τα μέλη της SCOEL είναι ανεξάρτητοι εμπειρογνώμονες πολλά προσόντα και υψηλή εξειδίκευση, που επιλέγονται με βάση αντικειμενικά κριτήρια. Διορίζονται υπό την προσωπική τους ιδιότητα και παρέχουν στην Επιτροπή τις συστάσεις και γνωμοδοτήσεις που είναι αναγκαίες για την ανάπτυξη της πολιτικής της ΕΕ σχετικά με την προστασία των εργαζομένων. Η φύση της συνεισφοράς είναι τέτοια που, χωρίς αυτήν, η Επιτροπή δεν θα μπορούσε να επιτύχει τους στόχους της, όσον αφορά την κοινωνική πολιτική, για την προστασία της υγείας και της ασφάλειας των εργαζομένων. Ως εκ τούτου, οι εν λόγω ανεξάρτητοι εμπειρογνώμονες θα πρέπει να λαμβάνουν αμοιβή πέραν της επιστροφής εξόδων, αναλογική προς τα συγκεκριμένα καθήκοντα που τους έχουν ανατεθεί.

               (4)

               Το έργο της επιτροπής συμβάλλει αποτελεσματικά στη βελτίωση του εργασιακού περιβάλλοντος, με σκοπό την προστασία της υγείας και της ασφάλειας των εργαζομένων, παρέχοντας στην Επιτροπή επιστημονικά στοιχεία για τις επιπτώσεις χημικών παραγόντων στην υγεία των εργαζομένων στο χώρο εργασίας, τα οποία είναι απαραίτητα για να μπορεί η Επιτροπή να επιτύχει τους σχετικούς στόχους της κοινωνικής πολιτικής της Ένωσης. Συνεπώς, η χρηματοδότηση των δραστηριοτήτων της θα παρέχεται από την αντίστοιχη γραμμή του προϋπολογισμού που διατίθεται για την υποστήριξη πρωτοβουλιών στον τομέα της κοινωνικής πολιτικής και των συνθηκών εργασίας.

               (5)

               Υπάρχει επίσης ανάγκη να γίνουν βελτιώσεις στη δομή και την εσωτερική λειτουργία της επιτροπής.

               (6)

               Τα μέλη της επιτροπής θα πρέπει να επιλέγονται μέσω πρόσκλησης εκδήλωσης ενδιαφέροντος. Με τον τρόπο αυτό θα εξασφαλιστεί ότι η διαδικασία θα τηρήσει τις αρχές της ισότητας των ευκαιριών και της διαφάνειας.

               (7)

               Με σκοπό τη διασφάλιση της συνέχειας και της αποτελεσματικότητας του έργου της επιτροπής, τα μέλη που διορίστηκαν με την απόφαση 2009/985/ΕΕ της Επιτροπής (4), θα πρέπει να παραμείνουν στη θέση τους μέχρι να οριστούν τα νέα μέλη της επιτροπής.

               (8)

               Οι επιστημονικές συμβουλές οι οποίες παρέχονται σε θέματα που αφορούν την προστασία της υγείας και της ασφάλειας των εργαζομένων πρέπει να βασίζονται στις δεοντολογικές αρχές της αριστείας, της ανεξαρτησίας, της αμεροληψίας και της διαφάνειας, όπως ορίζονται στην ανακοίνωση της Επιτροπής για τη συγκέντρωση και χρήση εμπειρογνωσίας από την Επιτροπή: αρχές και κατευθυντήριες γραμμές — «Βελτίωση της βάσης γνώσεων για καλύτερες πολιτικές» (5), και πρέπει να είναι οργανωμένες σύμφωνα με τις αρχές βέλτιστης πρακτικής για την αξιολόγηση κινδύνων.

               (9)

               Δεδομένου ότι πρέπει να γίνουν ουσιαστικές τροποποιήσεις στην απόφαση 95/320/ΕΚ η εν λόγω απόφαση πρέπει να καταργηθεί και να αντικατασταθεί από νέα απόφαση, για λόγους σαφήνειας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιστημονική επιτροπή για τα όρια επαγγελματικής έκθεσης σε χημικούς παράγοντες
   Συγκροτείται επιστημονική επιτροπή για τα όρια επαγγελματικής έκθεσης σε χημικούς παράγοντες, με σκοπό την αξιολόγηση των επιπτώσεων των χημικών παραγόντων στους εργαζομένους κατά τη διάρκεια της εργασίας τους («η επιτροπή»).
   Άρθρο 2
   Αποστολή
   1.   Αποστολή της επιτροπής είναι να παρέχει στην Επιτροπή, κατόπιν σχετικού αιτήματος της τελευταίας, συστάσεις ή γνωμοδοτήσεις για οποιοδήποτε θέμα συνδέεται με την τοξικολογική αξιολόγηση χημικών ουσιών όσον αφορά την επίδρασή τους στην υγεία των εργαζομένων.
   2.   Η επιτροπή, έπειτα από διαβούλευση με τη γραμματεία που προβλέπεται στο άρθρο 5 παράγραφος 3, εγκρίνει μεθοδολογία σχετικά με την παραγωγή των ορίων επαγγελματικής έκθεσης («ΟΕL»), την οποία επανεξετάζει, ώστε να αντικατοπτρίζονται όλοι οι σχετικοί επιστημονικοί παράγοντες που συνδέονται με τον καθορισμό ΟΕL. Η επιτροπή εξασφαλίζει ότι η μεθοδολογία της ανταποκρίνεται στην τρέχουσα πρακτική αξιολόγησης κινδύνου.
   3.   Η επιτροπή υποβάλλει, ιδίως, συστάσεις σχετικά με ΟΕL βασιζόμενα σε επιστημονικά δεδομένα, όπως ορίζεται στις οδηγίες 98/24/ΕΚ και 2004/37/ΕΚ, τα οποία περιλαμβάνουν τα ακόλουθα στοιχεία, αλλά δεν περιορίζονται σε αυτά:

               —

               τη χρονικά σταθμισμένη μέση τιμή (TWA), επί οκταώρου βάσεως,

               —

               το όριο βραχυπρόθεσμης έκθεσης (STEL),

               —

               τις βιολογικές οριακές τιμές/βιολογικές τιμές καθοδήγησης (BLV/BGV).

         Τα OEL συμπληρώνονται, ανάλογα, με περαιτέρω στοιχεία τα οποία περιλαμβάνουν τα ακόλουθα:

               —

               πιθανή απορρόφηση μέσω του δέρματος,

               —

               δυνατότητα πρόκλησης ευαισθητοποίησης,

               —

               καρκινογόνες ιδιότητες.

         Πρόσθετα στοιχεία είναι δυνατόν να εισαχθούν με τροποποιήσεις στο έγγραφο μεθοδολογίας της επιτροπής.
   4.   Κάθε σύσταση για κάποιο όριο έκθεσης (OEL) υποστηρίζεται και επεξηγείται λεπτομερώς με πληροφορίες για τα βασικά στοιχεία, την περιγραφή των κρίσιμων επιδράσεων, τις χρησιμοποιούμενες τεχνικές προεκβολής, καθώς και για κάθε στοιχείο σχετικά με τον πιθανό κίνδυνο για την υγεία του ανθρώπου. Επίσης, αναφέρεται η σκοπιμότητα παρακολούθησης της έκθεσης σε κάθε προτεινόμενο OEL.
   5.   Η Επιτροπή μπορεί να ζητήσει από την επιτροπή να εκτελέσει άλλες ενέργειες που συνδέονται με την τοξικολογική αξιολόγηση χημικών παραγόντων.
   6.   Η επιτροπή εντοπίζει τυχόν ελλείψεις ειδικών επιστημονικών στοιχείων τα οποία μπορεί να είναι απαραίτητα για την αξιολόγηση των κινδύνων που οφείλονται σε χημικούς παράγοντες και ενημερώνει ανάλογα την Επιτροπή.
   7.   Η επιτροπή προσδιορίζει τα τρέχοντα θέματα προτεραιότητας όσον αφορά τις επιπτώσεις των χημικών παραγόντων στην υγεία και ενημερώνει ανάλογα την Επιτροπή.
   8.   Κατόπιν αιτήματος της Επιτροπής, η επιτροπή διοργανώνει θεματικά εργαστήρια με στόχο την επανεξέταση των δεδομένων και των επιστημονικών γνώσεων που αφορούν τους χημικούς παράγοντες ή θέματα που αφορούν τη μεθοδολογία της. Τα εργαστήρια αυτά διοργανώνονται με την υποστήριξη της γραμματείας της επιτροπής.
   9.   Κατά την εκτέλεση των καθηκόντων της, η επιτροπή, σύμφωνα με το άρθρο 5 παράγραφος 5, επιδιώκει να εξασφαλίσει τη συνεργασία με τους άλλους συναφείς φορείς που έχουν συσταθεί δυνάμει της νομοθεσίας της ΕΕ, συμπεριλαμβανομένων των οργανισμών της Ένωσης, που εκτελούν παρόμοια καθήκοντα για ζητήματα κοινού ενδιαφέροντος.
   Άρθρο 3
   Διορισμός των μελών της επιτροπής
   1.   Η επιτροπή αποτελείται από είκοσι έναν εμπειρογνώμονες κατ’ ανώτατο όριο, οι οποίοι επιλέγονται από κατάλογο κατάλληλων υποψηφίων που δημιουργείται ύστερα από δημοσίευση πρόσκλησης εκδήλωσης ενδιαφέροντος στην Επίσημη Εφημερίδα της Ευρωπαϊκής Ένωσης και στον δικτυακό τόπο της Επιτροπής. Στο μητρώο ομάδων εμπειρογνωμόνων και άλλων παρεμφερών οργάνων της Επιτροπής («το μητρώο») παρέχεται σύνδεσμος με την ιστοσελίδα στην οποία δημοσιεύεται η πρόσκληση υποβολής προτάσεων.
   Τα μέλη διορίζονται υπό την προσωπική τους ιδιότητα από την Επιτροπή.
   Τα μέλη επιλέγονται βάσει της αποδεδειγμένης επιστημονικής εμπειρογνωμοσύνης και πείρας τους όσον αφορά την ανάγκη να εξασφαλίζονται τα εξής:

               —

               η κάλυψη όλου του φάσματος της επιστημονικής εμπειρογνωμοσύνης η οποία είναι αναγκαία για την εκπλήρωση της αποστολής και, ιδίως, στους τομείς της χημείας, της τοξικολογίας, της επιδημιολογίας, της επαγγελματικής ιατρικής και της βιομηχανικής υγιεινής, καθώς και της γενικής ικανότητας για τον καθορισμό OEL,

               —

               η ισόρροπη γεωγραφική κατανομή των μελών της επιστημονικής επιτροπής.

         2.   Τα ονόματα των μελών δημοσιεύονται στο μητρώο καθώς και στην Επίσημη Εφημερίδα της Ευρωπαϊκής Ένωσης για ενημερωτικούς σκοπούς.
   Τα δεδομένα προσωπικού χαρακτήρα συλλέγονται, υποβάλλονται σε επεξεργασία και δημοσιεύονται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (6).
   3.   Τα μέλη που έχουν διοριστεί με την απόφαση 2009/985/ΕΕ, σύμφωνα με την απόφαση 95/320/ΕΚ, παραμένουν στη θέση τους βάσει της παρούσας απόφασης, μέχρι τον διορισμό μελών για νέα θητεία σύμφωνα με τη διαδικασία που καθορίζεται στις παραγράφους 1 και 2.
   Άρθρο 4
   Θητεία
   1.   Η θητεία των μελών της επιτροπής είναι τριετής. Μετά τη λήξη της περιόδου των τριών ετών, τα μέλη της επιτροπής παραμένουν στη θέση τους έως ότου αντικατασταθούν ή ανανεωθεί η θητεία τους.
   2.   Σε περίπτωση παραίτησης μέλους της επιτροπής πριν από τη λήξη της τριετούς περιόδου ή εάν ένα μέλος απουσιάζει από περισσότερες του ενός τρίτου των συνεδριάσεων ή εάν, για οποιοδήποτε άλλο λόγο, δεν είναι πλέον ικανό να συμβάλλει αποτελεσματικά στο έργο της επιτροπής, το εν λόγω μέλος είναι δυνατόν να αντικαθίσταται για το υπόλοιπο της θητείας του. Στην περίπτωση αυτή, η Επιτροπή διορίζει ένα νέο μέλος από τον προαναφερθέντα κατάλογο υποψηφίων σύμφωνα με τη διαδικασία που προβλέπεται στο άρθρο 3.
   Άρθρο 5
   Το διοικητικό συμβούλιο και η γραμματεία της επιτροπής
   1.   Στην αρχή κάθε θητείας, η επιτροπή εκλέγει, με απλή πλειοψηφία μεταξύ των μελών της, έναν πρόεδρο και δύο αντιπροέδρους. Τα τρία αυτά μέλη αποτελούν το διοικητικό συμβούλιο της επιτροπής («το διοικητικό συμβούλιο»).
   2.   Το διοικητικό συμβούλιο είναι αρμόδιο για θέματα του εσωτερικού κανονισμού της επιτροπής και προεδρεύει στις συνεδριάσεις με σκοπό την επίτευξη επιστημονικής συναίνεσης κατά την έκδοση των γνωμοδοτήσεων και των συστάσεων.
   3.   Η Επιτροπή παρέχει τη γραμματεία για την επιτροπή και τις ομάδες εργασίας της, καθώς και τη διοικητική υποστήριξη που είναι αναγκαία για την αποτελεσματική λειτουργία της επιτροπής.
   4.   Η γραμματεία εξασφαλίζει την αποτελεσματική συνεργασία της επιτροπής με τις επιστημονικές επιτροπές και οργανισμούς της Ένωσης.
   5.   Η γραμματεία μεριμνά ώστε να εξασφαλίζεται ο έγκαιρος εντοπισμός δυνητικών πηγών σύγκρουσης μεταξύ των συστάσεων και των γνωμών που εκδίδει η επιτροπή και αυτών που προέρχονται από άλλους φορείς οι οποίοι έχουν συσταθεί δυνάμει του δικαίου της ΕΕ, συμπεριλαμβανομένων των οργανισμών της Ένωσης, και ασκούν παρεμφερή καθήκοντα για ζητήματα κοινού ενδιαφέροντος.
   Άρθρο 6
   Ομάδες εργασίας
   1.   Κατόπιν αιτήματος του διοικητικού συμβουλίου, η επιτροπή δύναται να συγκροτήσει ομάδες εργασίας μεταξύ των μελών της, με τη σύμφωνη γνώμη των υπηρεσιών της Επιτροπής.
   2.   Τα καθήκοντα των ομάδων εργασίας είναι η συζήτηση ειδικών θεμάτων που συνδέονται με το έργο της επιτροπής, με βάση το πλαίσιο που καθορίζει η επιτροπή, και η υποβολή έκθεσης σχετικά με τα αποτελέσματα των εργασιών της. Οι εν λόγω ομάδες εργασίας διαλύονται αμέσως μετά την ολοκλήρωση της εντολής τους.
   Άρθρο 7
   Συνεδριάσεις της ολομέλειας της επιτροπής και συνεδριάσεις των ομάδων εργασίας
   1.   Η επιτροπή εγκρίνει τον εσωτερικό της κανονισμό με βάση τους συνήθεις διαδικαστικούς κανόνες για τις ομάδες εμπειρογνωμόνων της Επιτροπής.
   2.   Η ολομέλεια της επιτροπής συνεδριάζει, κατά γενικό κανόνα, τέσσερις φορές τον χρόνο.
   3.   Οι υπηρεσίες της Επιτροπής συγκαλούν και μετέχουν στις συνεδριάσεις της ολομέλειας της επιτροπής και συγκαλούν τις συνεδριάσεις των ομάδων εργασίας.
   4.   Η επιτροπή και οι ομάδες εργασίας κανονικά συνεδριάζουν στην έδρα της Επιτροπής. Ωστόσο, σε εξαιρετικές περιπτώσεις, οι συνεδριάσεις είναι δυνατόν να πραγματοποιούνται αλλού.
   Άρθρο 8
   Διαδικασίες και μεθοδολογία
   1.   Οι συζητήσεις της επιτροπής αφορούν αιτήματα σχετικά με την έκδοση συστάσεων για OEL για μια συγκεκριμένη ουσία ή ομάδα ουσιών ή οποιασδήποτε άλλης επιστημονικής γνωμοδότησης («γνωμοδότηση») ζητά η Επιτροπή.
   2.   Η Επιτροπή, όταν ζητά την υποβολή σύστασης ή γνωμοδότησης της επιτροπής, σύμφωνα με την παράγραφο 1, μπορεί να καθορίζει προθεσμία για την έκδοσή τους.
   3.   Η επιτροπή, και ιδίως το διοικητικό συμβούλιο, καταβάλλει κάθε προσπάθεια ώστε οι συστάσεις ή οι γνωμοδοτήσεις της να γίνονται σε συναινετική βάση. Τις συζητήσεις της επιτροπής δεν ακολουθεί ψηφοφορία. Σε περίπτωση απουσίας ομόφωνης απόφασης, η επιτροπή αναφέρει στην Επιτροπή τις διάφορες θέσεις που εκφράστηκαν κατά τη διάρκεια των συζητήσεων.
   4.   Η επιτροπή εξασφαλίζει, με την υποστήριξη της γραμματείας, ότι η μεθοδολογία της ανταποκρίνεται στα πλέον πρόσφατα επιστημονικά πρότυπα και ότι εφαρμόζεται.
   5.   Με την επιφύλαξη των διατάξεων περί εμπιστευτικότητας που αναφέρονται στο άρθρο 9 παράγραφος 3, η Επιτροπή δημοσιεύει την επικαιροποιημένη μεθοδολογία, μαζί με τις εγκεκριμένες συστάσεις και γνωμοδοτήσεις της επιτροπής, στο τμήμα του δικτυακού της τόπου που είναι αφιερωμένο στην επιτροπή.
   Άρθρο 9
   Δεοντολογικές αρχές
   Τα μέλη της επιτροπής δεσμεύονται να ενεργούν ανεξάρτητα από οποιαδήποτε εξωτερική επιρροή. Δεν μεταβιβάζουν τις αρμοδιότητές τους σε κανένα άλλο πρόσωπο.
   Υποβάλλουν δήλωση δέσμευσης ότι θα ενεργούν προς όφελος του δημόσιου συμφέροντος και θα δηλώνουν είτε την απουσία είτε την ύπαρξη οποιουδήποτε άμεσου ή έμμεσου συμφέροντος το οποίο είναι δυνατόν να θεωρηθεί ότι θίγει την ανεξαρτησία τους.
   Οι υπηρεσίες της Επιτροπής λαμβάνουν υπόψη τους και αποφαίνονται σχετικά με τη συνάφεια των δηλώσεων συμφερόντων.
   Η επιτροπή εξασφαλίζει ότι στις συστάσεις και τις γνωμοδοτήσεις της διατυπώνεται με σαφήνεια το σκεπτικό που ακολούθησε κατά τη διαδικασία λήψης απόφασης, όπως περιγράφεται στη μεθοδολογία της.
   Με την επιφύλαξη των διατάξεων του άρθρου 339 της Συνθήκης για τη λειτουργία της Ευρωπαϊκής Ένωσης και του άρθρου 12 της παρούσας απόφασης, τα μέλη της επιτροπής έχουν την υποχρέωση να μην κοινολογούν πληροφορίες που περιήλθαν σε γνώση τους, συνεπεία των εργασιών της επιτροπής, των θεματικών εργαστηρίων, των ομάδων εργασίας ή άλλων δραστηριοτήτων που συνδέονται με την παρούσα απόφαση.
   Τα μέλη της επιτροπής υπογράφουν γραπτή δήλωση εμπιστευτικότητας στην αρχή κάθε θητείας.
   Άρθρο 10
   Παρατηρητές και εξωτερικοί εμπειρογνώμονες
   1.   Οι υπηρεσίες της Επιτροπής προσκαλούν τις χώρες ΕΟΧ/ΕΖΕΣ να προτείνουν επιστήμονες για να παρακολουθήσουν τις συνεδριάσεις ως παρατηρητές.
   2.   Κατά περίπτωση, οι υπηρεσίες της Επιτροπής μπορούν να καλούν επιστημονικούς εμπειρογνώμονες εκτός της επιτροπής με ειδίκευση σε ένα θέμα της ημερήσιας διάταξης, με σκοπό να συμμετάσχουν στις εργασίες της επιτροπής ή της ομάδας εργασίας σε βάση ad hoc.
   Άρθρο 11
   Ειδική αποζημίωση
   1.   Τα μέλη της επιτροπής και οι εξωτερικοί εμπειρογνώμονες που προσκαλούνται με πρωτοβουλία της Επιτροπής δικαιούνται ειδική αποζημίωση ύψους 450 ευρώ κατ’ ανώτατο όριο, με τη μορφή ημερήσιου μοναδιαίου κόστους για κάθε πλήρη εργάσιμη ημέρα. Η συνολική αποζημίωση υπολογίζεται και στρογγυλοποιείται προς τα πάνω στο ποσό που αντιστοιχεί με προσέγγιση μισής εργάσιμης ημέρας. Όλες οι πληρωμές πραγματοποιούνται σε ευρώ.
   2.   Τα έξοδα ταξιδιού και διαμονής των συμμετεχόντων στις δραστηριότητες της επιτροπής επιστρέφονται από την Επιτροπή, σύμφωνα με τις ισχύουσες διατάξεις (7). Τα εν λόγω έξοδα καλύπτονται εντός των ορίων των διαθέσιμων πιστώσεων που χορηγούνται στο πλαίσιο της ετήσιας διαδικασίας κατανομής των πόρων.
   3.   Το άρθρο 11 παράγραφος 1 τίθεται σε ισχύ μόνο την ημερομηνία κατά την οποία τα μέλη διορίζονται για την επόμενη θητεία της επιτροπής σύμφωνα με τη διαδικασία που προβλέπεται στο άρθρο 3.
   Άρθρο 12
   Διαφάνεια
   1.   Η Επιτροπή δημοσιεύει όλα τα σχετικά έγγραφα (όπως ημερήσιες διατάξεις, πρακτικά και παρεμβάσεις συμμετεχόντων) είτε στο μητρώο είτε μέσω συνδέσμου που παραπέμπει από το μητρώο σε ειδικό δικτυακό τόπο.
   2.   Εξαιρέσεις όσον αφορά τη δημοσίευση επιτρέπονται με βάση την κατά περίπτωση αξιολόγηση, όταν η γνωστοποίηση του εγγράφου θα έθιγε την προστασία ενός δημόσιου ή ιδιωτικού συμφέροντος, όπως ορίζονται στο άρθρο 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου (8).
   Άρθρο 13
   Κατάργηση
   1.   Η απόφαση 95/320/ΕΚ καταργείται.
   2.   Οι παραπομπές στην καταργηθείσα απόφαση νοούνται ως παραπομπές στην παρούσα απόφαση.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 3 Μαρτίου 2014.

            Για την Επιτροπή

            Ο Πρόεδρος

         José Manuel BARROSO

      (1)  Απόφαση 95/320/ΕΚ της Επιτροπής, της 12ης Ιουλίου 1995, σχετικά με τη συγκρότηση επιστημονικής επιτροπής για τα όρια έκθεσης, κατά τη διάρκεια της εργασίας, σε χημικές ουσίες (ΕΕ L 188 της 9.8.1995, σ. 14).

      (2)  Οδηγία 98/24/ΕΚ του Συμβουλίου, της 7ης Απριλίου 1998, για την προστασία της υγείας και ασφαλείας των εργαζομένων κατά την εργασία από κινδύνους οφειλομένους σε χημικούς παράγοντες (14η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (ΕΕ L 131 της 5.5.1998, σ. 11).

      (3)  Οδηγία 2004/37/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους ή μεταλλαξιογόνους παράγοντες κατά την εργασία (έκτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ του Συμβουλίου) (ΕΕ L 158 της 30.4.2004, σ. 50).

      (4)  Απόφαση 2009/985/ΕΕ της Επιτροπής, της 18ης Δεκεμβρίου 2009, για τον διορισμό των μελών της επιστημονικής επιτροπής για τις οριακές τιμές επαγγελματικής έκθεσης σε χημικούς παράγοντες για νέα θητεία (ΕΕ L 338 της 19.12.2009, σ. 98).

      (5)  COM(2002) 713 τελικό της 11ης Δεκεμβρίου 2002.

      (6)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (7)  Απόφαση C(2007) 5858 της Επιτροπής. Κανονιστική ρύθμιση της Επιτροπής για την αποζημίωση προσώπων που δεν ανήκουν σε αυτήν και τα οποία καλούνται ως εμπειρογνώμονες.

      (8)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43). Οι εξαιρέσεις αυτές προορίζονται για την προστασία της δημόσιας ασφάλειας, των στρατιωτικών υποθέσεων, των διεθνών σχέσεων, της δημοσιονομικής, νομισματικής ή οικονομικής πολιτικής, για την προστασία της ιδιωτικής ζωής και της ακεραιότητας του ατόμου, των εμπορικών συμφερόντων, των δικαστικών διαδικασιών και της παροχής νομικών συμβουλών, των επιθεωρήσεων/ελέγχων/λογιστικών ελέγχων και της διαδικασίας λήψης αποφάσεων ενός θεσμικού οργάνου.


Avis juridique important

|

31981D0497

81/497/ΕΟΚ: Απόφαση τού Συμβουλίου τής 6ης Ιουλίου 1981 γιά τήν άντικατάσταση ενός μέλους τής Συμβουλευτικής Επιτροπής γιά τήν ελεύθερη κυκλοφορία τών εργαζομένων

Επίσημη Εφημερίδα αριθ. L 193 της 16/07/1981 σ. 0032

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 6ης Ιουλίου 1981  για την αντικατάσταση ενός μέλους της Συμβουλευτικής Επιτροπής για την ελεύθερη κυκλοφορία των εργαζομένων  (81/497/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1612/68 του Συμβουλίου της 15ης Οκτωβρίου 1968 περί της ελεύθερης κυκλοφορίας των εργαζομένων στο εσωτερικό της Κοινότητος (1), και ιδίως το άρθρο 27,  την απόφαση του Συμβουλίου της 17ης Μαρτίου 1980 για το διορισμό, για την περίοδο μέχρι τις 16 Μαρτίου 1982, των τακτικών και αναπληρωματικών μελών της Συμβουλευτικής Επιτροπής για την ελεύθερη κυκλοφορία των εργαζομένων,  Εκτιμώντας:  ότι, μετά το θάνατο του κ. Grasman που κοινοποιήθηκε στο Συμβούλιο στις 9 Απριλίου 1981, κενώθηκε μία θέση τακτικού μέλους της παραπάνω επιτροπής στην κατηγορία των εργαζομένων·  εχοντας υπόψη την υποψηφιότητα που υποβλήθηκε στις 3 Ιουνίου 1981,  ΑΠΟΦΑΣΙΖΕΙ:  Άρθρο μόνο  Ο κ. Hofstede διορίζεται μέλος της Συμβουλευτικής Επιτροπής για την ελεύθερη κυκλοφορία των εργαζομένων σε αντικατάσταση του κ. Grasman για το υπόλοιπο της θητείας του, δηλαδή μέχρι τις 16 Μαρτίου 1982.  Έγινε στις Βρυξέλλες, στις 6 Ιουλίου 1981.  Για το Συμβούλιο  Ο Πρόεδρος  G. HOWE  (1) ΕΕ αριθ. L 257 της 15. 10. 1968, σ.σ. 8 και 9.


title: 2008/519/ΕΚ: Απόφαση του Ευρωπαϊκού Κοινοβουλίου, της 24ης Απριλίου 2007, σχετικά με την απαλλαγή για την εκτέλεση του προϋπολογισμού του Μεταφραστικού Κέντρου των οργάνων της Ευρωπαϊκής Ένωσης για το οικονομικό έτος 2005

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/122

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   σχετικά με την απαλλαγή για την εκτέλεση του προϋπολογισμού του Μεταφραστικού Κέντρου των οργάνων της Ευρωπαϊκής Ένωσης για το οικονομικό έτος 2005
   (2008/519/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς του Μεταφραστικού Κέντρου των οργάνων της Ευρωπαϊκής Ένωσης για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Μεταφραστικού Κέντρου των οργάνων της Ευρωπαϊκής Ένωσης για το οικονομικό έτος 2005 συνοδευόμενη από τις απαντήσεις του Οργανισμού (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΚ) αριθ. 2965/94 του Συμβουλίου της 28ης Νοεμβρίου 1994 για τη δημιουργία Μεταφραστικού Κέντρου των οργάνων της Ευρωπαϊκής Ένωσης (4), και ιδίως το άρθρο 14,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (Α6-0101/2007),

               1.

               χορηγεί απαλλαγή στον Διευθυντή του Μεταφραστικού Κέντρου των οργάνων της Ευρωπαϊκής Ένωσης για την εκτέλεση του προϋπολογισμού του Κέντρου για το οικονομικό έτος 2005·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον Διευθυντή του Μεταφραστικού Κέντρου των οργάνων της Ευρωπαϊκής Ένωσης, στο Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 266, 31.10.2006, σ. 25.

      (2)  ΕΕ C 312, 19.12.2006, σ. 48.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  ΕΕ L 314, 7.12.1994, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1645/2003 (ΕΕ L 245, 29.9.2003, σ. 13).

      (5)  EE L 357, 31.12.2002, σ. 72.
    ---documentbreak---

               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/123

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού του Μεταφραστικού Κέντρου των οργάνων της Ευρωπαϊκής Ένωσης για το οικονομικό έτος 2005
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς του Μεταφραστικού Κέντρου των οργάνων της Ευρωπαϊκής Ένωσης για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Μεταφραστικού Κέντρου των οργάνων της Ευρωπαϊκής Ένωσης για το οικονομικό έτος 2005 συνοδευόμενη από τις απαντήσεις του Οργανισμού (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΚ) αριθ. 2965/94 του Συμβουλίου της 28ης Νοεμβρίου 1994 για τη δημιουργία Μεταφραστικού Κέντρου των οργάνων της Ευρωπαϊκής Ένωσης (4), και ιδίως το άρθρο 14,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (Α6-0101/2007),

               Α.

               λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος που έκλεισε στις 31 Δεκεμβρίου 2005 είναι αξιόπιστοι και ότι, εκτός από ορισμένες παρατυπίες που σημειώθηκαν στην ανάθεση συμβάσεων, οι υποκείμενες πράξεις, το σύνολό τους, είναι νόμιμες και κανονικές·

               Β.

               λαμβάνοντας υπόψη ότι στις 27 Απριλίου 2006 το Κοινοβούλιο χορήγησε απαλλαγή στον διευθυντή σχετικά με την εκτέλεση του προϋπολογισμού του Κέντρου για το οικονομικό έτος 2004 (6) και ότι στο ψήφισμα που συνοδεύει την απόφαση για την απαλλαγή το Κοινοβούλιο μεταξύ άλλων:

                           —

                           σημειώνει το υψηλό επίπεδο των πιστώσεων που ακυρώθηκαν από το Κέντρο το 2004· επιμένει να βελτιώσει το Κέντρο τις εκτιμήσεις του για να είναι ο προϋπολογισμός ο οποίος εκτελείται όσον το δυνατόν πλησιέστερα στον προϋπολογισμό που έχει εγκρίνει η αρμόδια για τον προϋπολογισμό αρχή·

                           —

                           με απογοήτευση σημειώνει ότι η διαμάχη σχετικά με την καταβολή από το Κέντρο του εργοδοτικού μεριδίου της εισφοράς για τα συνταξιοδοτικά δικαιώματα των υπαλλήλων του δεν έχει επιλυθεί ακόμη· ζητεί επιμόνως από το Κέντρο να εντείνει τις προσπάθειές του προς διευθέτηση της διαμάχης·

         Γενικά θέματα που αφορούν την πλειονότητα των αποκεντρωμένων υπηρεσιών της ΕΕ για εκάστη των οποίων απαιτείται χωριστή απαλλαγή

               1.

               θεωρεί ότι η διαρκής αύξηση του αριθμού των κοινοτικών αποκεντρωμένων υπηρεσιών και των δραστηριοτήτων ορισμένων εξ αυτών δεν φαίνεται να εντάσσονται σε πλαίσιο συνολικής πολιτικής και ότι οι αρμοδιότητες μερικών υπηρεσιών δεν αντικατοπτρίζουν πάντοτε τις πραγματικές ανάγκες της Ένωσης ή τις προσδοκίες των πολιτών της, σημειώνει δε ότι γενικώς οι αποκεντρωμένες υπηρεσίες δεν έχουν πάντα καλή εικόνα ή καλή φήμη·

               2.

               καλεί ως εκ τούτου την Επιτροπή να καθορίσει πλαίσιο συνολικής πολιτικής για την ίδρυση νέων κοινοτικών αποκεντρωμένων υπηρεσιών και να υποβάλει μελέτη κόστους ωφελείας πριν από την ίδρυση οιασδήποτε νέας αποκεντρωμένης υπηρεσίας, προσέχοντας ταυτόχρονα να αποφεύγει οιαδήποτε επικάλυψη δραστηριοτήτων μεταξύ υπηρεσιών ή με τις αρμοδιότητες άλλων ευρωπαϊκών οργανισμών·

               3.

               καλεί το Ελεγκτικό Συνέδριο να γνωμοδοτήσει επί της μελέτης κόστους ωφελείας πριν να λάβει σχετική απόφαση το Κοινοβούλιο·

               4.

               καλεί την Επιτροπή να υποβάλλει ανά πενταετία μελέτη για την προστιθέμενη αξία εκάστης υφισταμένης αποκεντρωμένης υπηρεσίας· καλεί όλα τα σχετικά θεσμικά όργανα στην περίπτωση αρνητικής αποτίμησης της προστιθέμενης αξίας μιας αποκεντρωμένης υπηρεσίας να λάβει τα απαιτούμενα μέτρα προβαίνοντας σε αναδιατύπωση της εντολής της συγκεκριμένης υπηρεσίας ή στο κλείσιμό της·

               5.

               δεδομένου του αυξανομένου αριθμού των ρυθμιστικών υπηρεσιών, θεωρεί λυπηρό το γεγονός ότι οι διαπραγματεύσεις για το σχέδιο διοργανικής συμφωνίας που αφορά το πλαίσιο λειτουργίας των ευρωπαϊκών ρυθμιστικών οργανισμών δεν έχουν ακόμη περατωθεί και καλεί τις αρμόδιες υπηρεσίες της Επιτροπής να καταβάλουν κάθε προσπάθεια σε συνεννόηση με το Ελεγκτικό Συνέδριο για να εξασφαλίσουν ότι η συμφωνία θα συναφθεί ταχέως·

               6.

               σημειώνει ότι η ευθύνη της Επιτροπής σε θέματα προϋπολογισμού καθιστά αναγκαία τη στενότερη σχέση των αποκεντρωμένων υπηρεσιών με την Επιτροπή· καλεί την Επιτροπή και το Συμβούλιο να λάβουν όλα τα απαραίτητα μέτρα με σκοπό να αναγνωρισθεί στην Επιτροπή μειοψηφία αρνησικυρίας στα εποπτικά όργανα των ρυθμιστικών οργανισμών έως την 31η Δεκεμβρίου 2007 και να προβλέπεται αυτή η μειοψηφία από την αρχή όταν ιδρύονται νέοι οργανισμοί·

               7.

               καλεί το Ελεγκτικό Συνέδριο να δημιουργήσει στην ετήσια έκθεση που εκπονεί πρόσθετο κεφάλαιο αφιερωμένο σε όλες τις αποκεντρωμένες υπηρεσίες που πρέπει να λάβουν απαλλαγή υπό τους λογαριασμούς της Επιτροπής για να υπάρχει πολύ σαφέστερη εικόνα του τρόπου με τον οποίον οι αποκεντρωμένες υπηρεσίες χρησιμοποιούν τους πόρους της ΕΕ·

               8.

               υπενθυμίζει την αρχή σύμφωνα με την οποία όλοι οι κοινοτικοί αποκεντρωμένοι οργανισμοί, είτε επιδοτούνται είτε όχι, εξαρτώνται από το Κοινοβούλιο για την απαλλαγή τους, ακόμη κι όταν υπάρχει αρμόδια για την απαλλαγή αρχή βάσει των ιδρυτικών τους κειμένων·

               9.

               καλεί το Ελεγκτικό Συνέδριο να διενεργεί λογιστικούς ελέγχους των επιδόσεων για όλους τους αποκεντρωμένους οργανισμούς και υπηρεσίες και να υποβάλλει εκθέσεις στις σχετικές κοινοβουλευτικές επιτροπές, περιλαμβανομένης της Επιτροπής Ελέγχου των Προϋπολογισμών·

               10.

               σημειώνει ότι ο αριθμός αποκεντρωμένων υπηρεσιών αυξάνει σταθερά και ότι, σύμφωνα με την πολιτική ευθύνη της Επιτροπής για τη λειτουργία των υπηρεσιών η οποία υπερβαίνει κατά πολύ την απλή υλικοτεχνική στήριξη, υπάρχει ακόμη μεγαλύτερη ανάγκη οι Γενικές Διευθύνσεις της Επιτροπής που είναι επιφορτισμένες με τη σύσταση και παρακολούθηση αποκεντρωμένων υπηρεσιών να αναπτύξουν κοινή προσέγγιση για τις αποκεντρωμένες υπηρεσίες· θεωρεί ότι ρεαλιστικός τρόπος για την επίτευξη προόδου προς μία κοινή προσέγγιση από την Επιτροπή για όλα τα θέματα που σχετίζονται με τις αποκεντρωμένες υπηρεσίες θα ήταν μία δομή παρόμοια με εκείνη που δημιούργησαν οι υπηρεσίες για τον συντονισμό μεταξύ των σχετικών ΓΔ·

               11.

               καλεί την Επιτροπή να βελτιώσει τη διοικητική και τεχνική υποστήριξη που παρέχει στις υπηρεσίες λαμβάνοντας υπόψη τον όλο και περισσότερο περίπλοκο χαρακτήρα των διοικητικών κανόνων και τεχνικών προβλημάτων της Κοινότητας·

               12.

               σημειώνει την απουσία πειθαρχικού οργάνου από όλους τους κοινοτικούς οργανισμούς και καλεί την Επιτροπή να λάβει τα απαραίτητα μέτρα για να εξασφαλίσει ότι θα συσταθεί ταχέως τέτοιος μηχανισμός·

               13.

               χαιρετίζει τις πολύ σημαντικές βελτιώσεις στον συντονισμό μεταξύ των αποκεντρωμένων υπηρεσιών, στοιχείο που τους επιτρέπει να αντιμετωπίζουν τα κατ' επανάληψη εμφανιζόμενα προβλήματα και καθιστά αποτελεσματικότερη τη συνεργασία με την Επιτροπή και το Κοινοβούλιο·

               14.

               θεωρεί ότι η δημιουργία από πολλούς αποκεντρωμένους οργανισμούς μιας κοινής υπηρεσίας στήριξης που θα συμβάλει στο να καταστούν τα ηλεκτρονικά τους συστήματα δημοσιονομικής διαχείρισης σύμφωνα με εκείνα της Επιτροπής, είναι μέτρο που πρέπει να συνεχισθεί και να επεκταθεί·

               15.

               καλεί τις αποκεντρωμένες υπηρεσίες να βελτιώσουν τη συνεργασία και τη συγκριτική αποτίμηση επιδόσεων με φορείς που δραστηριοποιούνται στον τομέα τους· προτρέπει την Επιτροπή να εγκρίνει τα μέτρα που κρίνει απαραίτητα για να βοηθήσει τους αποκεντρωμένους οργανισμούς και υπηρεσίες να προβάλουν την εικόνα τους και να ενισχύσουν την απήχηση των δραστηριοτήτων τους·

               16.

               καλεί την Επιτροπή να διατυπώσει πρόταση για την εναρμόνιση της μορφής των ετησίων εκθέσεων που υποβάλλονται από τις αποκεντρωμένες υπηρεσίες για να αναπτυχθούν δείκτες επιδόσεως οι οποίοι θα καθιστούν δυνατή τη σύγκριση της αποδοτικότητας των αποκεντρωμένων υπηρεσιών·

               17.

               καλεί τις αποκεντρωμένες υπηρεσίες να υποβάλλουν στην αρχή εκάστου έτους δείκτες επιδόσεως βάσει των οποίων θα μπορούσε να μετρηθεί το έργο τους·

               18.

               καλεί όλες τις αποκεντρωμένες υπηρεσίες να χρησιμοποιούν διαρκώς περισσότερο στόχους SMART, στοιχείο που θα πρέπει να οδηγήσει σε πιο ρεαλιστικό σχεδιασμό και υλοποίηση επιδιώξεων·

               19.

               συμφωνεί με το Ελεγκτικό Συνέδριο ότι η Επιτροπή φέρει επίσης ευθύνη για τη (δημοσιονομική) διαχείριση των αποκεντρωμένων οργανισμών και υπηρεσιών· επομένως, προτρέπει την Επιτροπή να παρακολουθεί και όπου χρειάζεται να κατευθύνει και να επικουρεί τη διαχείριση των διαφόρων οργανισμών, ειδικά σε σχέση με τη σωστή εφαρμογή των διαδικασιών μειοδοτικών διαγωνισμών, τη διαφάνεια των διαδικασιών πρόσληψης, τη χρηστή δημοσιονομική διαχείριση (ανεπαρκής χρησιμοποίηση και υπερβολική εγγραφή στον προϋπολογισμό πιστώσεων) και, κυρίως, τη σωστή εφαρμογή των κανόνων που αφορούν το πλαίσιο εσωτερικού ελέγχου·

               20.

               θεωρεί ότι τα προγράμματα εργασίας των αποκεντρωμένων υπηρεσιών πρέπει να εκφράζουν τη συμβολή τους με επιχειρησιακούς και μετρήσιμους όρους και ότι πρέπει να δίδεται η δέουσα προσοχή στις προδιαγραφές εσωτερικού ελέγχου της Επιτροπής·

         Ειδικά θέματα

               21.

               σημειώνει ότι για το οικονομικό έτος 2005 το συνολικό ποσοστό εκτέλεσης των πιστώσεων αναλήψεων υποχρεώσεων ήταν άνω του 90 % και το ίδιο ίσχυε για τις πιστώσεις πληρωμών και ότι παρατηρήθηκε χαμηλότερη του αναμενομένου απορρόφηση πιστώσεων όσον αφορά τις δαπάνες διοικητικής λειτουργίας (Τίτλος ΙΙ), ποσοστό λιγότερο του 75 % των πιστώσεων δεσμεύθηκαν και 24 % των αναλήψεων υποχρεώσεων μεταφέρθηκαν από έτος σε έτος· εκφράζει την ανησυχία του διότι για την ίδια περίοδο άνω του 50 % του συνόλου των αναλήψεων υποχρεώσεων που μεταφέρθηκαν από το προηγούμενο έτος ακυρώθηκαν· εμμένει ότι Κέντρο πρέπει να βελτιώσει τον τρόπο με τον οποίο προγραμματίζει τις διοικητικές του δαπάνες·

               22.

               καλεί το Κέντρο να επιδιώξει αποσαφήνιση των δικαιωμάτων πνευματικής ιδιοκτησίας που συνδέονται με την βάση δεδομένων IATE·

               23.

               ευελπιστεί ότι η διαμάχη μεταξύ του Κέντρου και της Επιτροπής σχετικά με την καταβολή από το Κέντρο του εργοδοτικού μεριδίου της εισφοράς για τα συνταξιοδοτικά δικαιώματα των υπαλλήλων του μπορεί να επιλυθεί το ταχύτερο δυνατόν.

      (1)  ΕΕ C 266, 31.10.2006, σ. 25.

      (2)  ΕΕ C 312, 19.12.2006, σ. 48.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  ΕΕ L 314, 7.12.1994, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1645/2003 (ΕΕ L 245, 29.9.2003, σ. 13).

      (5)  EE L 357, 31.12.2002, σ. 72.

      (6)  ΕΕ L 340, 6.12.2006, σ. 102.


title: Απόφαση αριθ. R1, της 20ής Ιουνίου 2013 , σχετικά με την ερμηνεία του άρθρου 85 του κανονισμού (ΕΚ) αριθ. 987/2009  Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας

text:
               27.9.2013

               EL

               Επίσημη Εφημερίδα της Ευρωπαϊκής Ένωσης

               C 279/11

         ΑΠΌΦΑΣΗ αριθ. R1
   της 20ής Ιουνίου 2013
   σχετικά με την ερμηνεία του άρθρου 85 του κανονισμού (ΕΚ) αριθ. 987/2009
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
   2013/C 279/06
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ,
   Έχοντας υπόψη το άρθρο 72 στοιχείο α) του κανονισμού (ΕΚ) αριθ. 883/2004 (1), σύμφωνα με το οποίο η διοικητική επιτροπή χειρίζεται όλα τα διοικητικά ή ερμηνευτικά ζητήματα, τα οποία απορρέουν από τις διατάξεις των κανονισμών (ΕΚ) αριθ. 883/2004 και (ΕΚ) αριθ. 987/2009 (2),
   Έχοντας υπόψη το άρθρο 84 παράγραφοι 2 και 4 του κανονισμού (ΕΚ) αριθ. 883/2004,
   Έχοντας υπόψη το άρθρο 80 παράγραφος 1 και το άρθρο 85 παράγραφοι 1 και 2 του κανονισμού (ΕΚ) αριθ. 987/2009·
   Ενεργώντας σύμφωνα με τους όρους του άρθρου 71 παράγραφος 2 πρώτο εδάφιο του κανονισμού (ΕΚ) αριθ. 883/2004,
   Εκτιμώντας τα ακόλουθα:

               (1)

               Το κεφάλαιο III του τίτλου IV του κανονισμού (ΕΚ) αριθ. 987/2009 για την είσπραξη παροχών και εισφορών αρχικά βασίστηκε στις διατάξεις της ΕΕ σχετικά με την είσπραξη που ισχύει για τον φορολογικό τομέα, δηλαδή στην οδηγία 76/308/ΕΟΚ (3), η οποία στη συνέχεια αντικαταστάθηκε από την οδηγία 2008/55/ΕΚ (4).

               (2)

               Κατά τη διάρκεια των συζητήσεων στο πλαίσιο της διοικητικής επιτροπής ανέκυψε το ζήτημα κατά πόσον οι δαπάνες στις οποίες προβαίνει η αρχή στην οποία υποβάλλεται η αίτηση και τις οποίες δεν μπορεί να λάβει από τον ενδιαφερόμενο, θα πρέπει να επιστρέφονται από την αιτούσα αρχή.

               (3)

               Σύμφωνα με το άρθρο 84 παράγραφος 2 του κανονισμού (ΕΚ) αριθ. 883/2004, οι εκτελεστές αποφάσεις των δικαστικών και των διοικητικών αρχών σχετικά με την είσπραξη εισφορών, τόκων και λοιπών τελών ή την ανάκτηση παροχών που έχουν χορηγηθεί αχρεωστήτως δυνάμει της νομοθεσίας ενός κράτους μέλους, αναγνωρίζονται και εκτελούνται, κατ' αίτηση του αρμόδιου φορέα, στο έδαφος άλλου κράτους μέλους, εντός των ορίων και σύμφωνα με τις διαδικασίες που προβλέπονται από τη νομοθεσία του τελευταίου αυτού κράτους και από κάθε άλλη διαδικασία που εφαρμόζεται σε παρόμοιες αποφάσεις του τελευταίου αυτού κράτους μέλους.

               (4)

               Μετά την πρόσφατα εγκριθείσα οδηγία 2010/24/ΕΕ (5) (σχετικά με την αμοιβαία συνδρομή για την είσπραξη απαιτήσεων σχετικών με φόρους, δασμούς και άλλα μέτρα), η οποία αντικατέστησε την πρώην οδηγία 2008/55/ΕΚ για το ίδιο θέμα, επαναξιολογήθηκε και αποσαφηνίστηκε η προσέγγιση που ακολουθείται στον φορολογικό τομέα όσον αφορά την είσπραξη από την αρχή στην οποία υποβάλλεται η αίτηση των δαπανών που δεν μπορούν να εισπραχθούν από το ενδιαφερόμενο πρόσωπο.

               (5)

               Σύμφωνα με το άρθρο 85 παράγραφος 1 του κανονισμού (ΕΚ) αριθ. 987/2009, η αρχή στην οποία υποβάλλεται η αίτηση εισπράττει από το ενδιαφερόμενο φυσικό ή νομικό πρόσωπο και παρακρατεί τυχόν έξοδα που συνδέονται με την είσπραξη και στα οποία έχει υποβληθεί, σύμφωνα με τις νομοθετικές και κανονιστικές διατάξεις του κράτους μέλους όπου έχει την έδρα της, οι οποίες εφαρμόζονται σε παρόμοιες απαιτήσεις.

               (6)

               Σύμφωνα με το άρθρο 85 παράγραφος 2 του κανονισμού (ΕΚ) αριθ. 987/2009, η αμοιβαία συνδρομή παρέχεται, κατά κανόνα, δωρεάν, και κατά τον τρόπο αυτό επιβεβαιώνεται ο γενικός κανόνας του άρθρου 76 παράγραφος 2 του κανονισμού (ΕΚ) αριθ. 883/2004. Συνεπώς, είναι αναγκαίο να καθορισθεί το πεδίο εφαρμογής της αμοιβαίας συνδρομής για τη διασυνοριακή είσπραξη απαιτήσεων.

               (7)

               Κρίνεται σκόπιμο, όπου είναι δυνατόν, να ευθυγραμμιστεί η ερμηνεία του κεφαλαίου III του τίτλου IV του κανονισμού (ΕΚ) αριθ. 987/2009 με τους κανόνες και τις αρχές για την αμοιβαία συνδρομή για την είσπραξη απαιτήσεων σχετικών με φόρους και δασμούς.

         ΑΠΟΦΑΣΙΖΕΙ:

               1.

               Η αμοιβαία συνδρομή παρέχεται, κατά κανόνα, δωρεάν. Αυτό σημαίνει ότι οι φορείς των κρατών μελών παρέχουν μεταξύ τους δωρεάν διοικητική συνδρομή. Αυτό ισχύει μόνο για το κόστος των ενεργειών στις οποίες προβαίνει το μέρος στο οποίο απευθύνεται η αίτηση.

               2.

               Οι δαπάνες που συνδέονται με την είσπραξη πρέπει να καταλογίζονται σύμφωνα με τις νομοθετικές και κανονιστικές διατάξεις του μέρους στο οποίο υποβάλλεται η αίτηση και, κατά κανόνα, να επιστρέφεται από τον οφειλέτη επιπλέον του ποσού της απαίτησης.

               3.

               Οι δαπάνες που αφορούν είσπραξη τακτοποιούνται κατά προτεραιότητα και μόνο μετά την τακτοποίησή τους ικανοποιείται η απαίτηση του αιτούντος μέρους (κανόνας προτεραιότητας για τις δαπάνες).

               4.

               Στις περιπτώσεις κατά τις οποίες το μέρος στο οποίο υποβάλλεται η αίτηση δεν μπορεί να εισπράξει απευθείας από τον οφειλέτη τις δαπάνες τις σχετικές με την είσπραξη λόγω της εθνικής νομοθεσίας του μέρους στο οποίο υποβάλλεται η αίτηση ή επειδή το ποσό που εισπράττεται από τον οφειλέτη δεν επιτρέπει την ικανοποίηση του συνόλου της απαίτησης, συμπεριλαμβανομένων των δαπανών που συνδέονται με την είσπραξη, οι δαπάνες αυτές μπορούν να αφαιρεθούν από το εισπραχθέν ποσό και μόνο το υπόλοιπο να αποδίδεται από το μέρος στο οποίο υποβλήθηκε η αίτηση στο αιτούν μέρος. Το μέρος στο οποίο υποβάλλεται η αίτηση πρέπει να υποβάλει στο αιτούν μέρος αποδεικτικά στοιχεία ότι οι δαπάνες αυτές πραγματοποιήθηκαν από το μέρος στο οποίο υποβάλλεται η αίτηση.

               5.

               Σε περιπτώσεις κατά τις οποίες οι ενέργειες για την είσπραξη δεν καταλήγουν στην είσπραξη ποσού που καλύπτει τουλάχιστον τις δαπάνες που σχετίζονται με την είσπραξη, ή σε περίπτωση που οι ενέργειες είσπραξης απέβησαν απολύτως άκαρπες, αλλά το μέρος στο οποίο υποβάλλεται η αίτηση προέβη σε δαπάνες σχετικές με την είσπραξη επιπλέον εκείνων που αναφέρονται στην παράγραφο 1 , το αιτούν μέρος επιστρέφει τις δαπάνες αυτές, εκτός εάν τα συμβαλλόμενα μέρη καταλήξουν σε συμφωνία για την απόδοση δαπανών που αφορούν ειδικά την περίπτωση, ή συναφθεί μεταξύ της αιτούσας αρχής και της αρχής στην οποία υποβάλλεται η αίτηση παραίτηση από την επιστροφή αυτών των δαπανών.

               6.

               Σε περίπτωση που είναι προφανές ότι η είσπραξη δημιουργεί ιδιαίτερο πρόβλημα ή συνεπάγεται πολύ υψηλά έξοδα που δεν είναι πιθανό να ανακτηθούν από τον οφειλέτη, το αιτούν μέρος και το μέρος στο οποίο υποβάλλεται η αίτηση μπορούν να συμφωνήσουν, κατά προτίμηση εκ των προτέρων, όσον αφορά τις ειδικές λεπτομέρειες επιστροφής στην προκείμενη περίπτωση.

               7.

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από την ημερομηνία δημοσίευσής της.

            Η πρόεδρος της Διοικητικής Επιτροπής

         Anne McMANUS

      (1)  ΕΕ L 166 της 30.4.2004, σ. 1.

      (2)  ΕΕ L 284 της 30.10.2009, σ. 1.

      (3)  ΕΕ L 73 της 19.3.1976, σ. 18.

      (4)  ΕΕ L 150 της 10.6.2008, σ. 28.

      (5)  ΕΕ L 84 της 31.3.2010, σ. 1.


title: 2014/590/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με το κλείσιμο των λογαριασμών του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/236

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με το κλείσιμο των λογαριασμών του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2012
   (2014/590/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2012, που συνοδεύεται από τις απαντήσεις του Ινστιτούτου (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05849/2014 - C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 294/2008 του Ευρωπαϊκού Κοινοβουλίου και του Συμβουλίου της 11ης Μαρτίου 2008 για την ίδρυση του Ευρωπαϊκού Ινστιτούτου Καινοτομίας και Τεχνολογίας (4), και ιδίως το άρθρο 21 αυτού,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και συγκεκριμένα το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0234/2014),

               1.

               εγκρίνει το κλείσιμο των λογαριασμών του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2012·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Ευρωπαϊκού Ινστιτούτου Καινοτομίας και Τεχνολογίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365 της 13.12.2013, σ. 142.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 97 της 9.4.2008, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


Avis juridique important

|

31996D0528

96/528/ΕΚΑΧ: Απόφαση της Επιτροπής της 29ης Φεβρουαρίου 1996 για τη σύναψη συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Τουρκικής Δημοκρατίας στον τομέα των προϊόντων που καλύπτει η συνθήκη για την ίδρυση της Ευρωπαϊκής Κοινότητας Άνθρακα και Χάλυβα

Επίσημη Εφημερίδα αριθ. L 227 της 07/09/1996 σ. 0001 - 0002

ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Φεβρουαρίου 1996 για τη σύναψη συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Τουρκικής Δημοκρατίας στον τομέα των προϊόντων που καλύπτει η συνθήκη για την ίδρυση της Ευρωπαϊκής Κοινότητας Άνθρακα και Χάλυβα (96/528/EKAX) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 πρώτο εδάφιο,Εκτιμώντας ότι, σύμφωνα με την απόφαση του Συμβουλίου της 30ής Οκτωβρίου 1995, η Επιτροπή ολοκλήρωσε τις διαπραγματεύσεις με την Τουρκία για τη σύναψη συμφωνίας ελευθέρων συναλλαγών μεταξύ της Κοινότητας και της Τουρκίας στον τομέα των προϊόντων που καλύπτονται από τη συνθήκη ΕΚΑΧ,Μετά από διαβουλεύσεις με τη συμβουλευτική επιτροπή και με την ομόφωνη συγκατάθεση του Συμβουλίου,ΑΠΟΦΑΣΙΖΕΙ:Άρθρο 1 1. Με την παρούσα απόφαση, εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα η συμφωνία μεταξύ της Ευρωπαϊκής Κοινότητας Άνθρακα και Χάλυβα και της Τουρκικής Δημοκρατίας για τις συναλλαγές στον τομέα των προϊόντων που καλύπτονται από τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα.2. Το κείμενο της συμφωνίας επισυνάπτεται στην παρούσα απόφαση (1).Άρθρο 2 Ο Πρόεδρος της Επιτροπής προβαίνει, εξ ονόματος της Ευρωπαϊκής Κοινότητας Άνθρακα και Χάλυβα, στην ανακοίνωση που προβλέπεται στο άρθρο 20 της συμφωνίας.Βρυξέλλες, 29 Φεβρουαρίου 1996.Για την ΕπιτροπήΟ ΠρόεδροςJacques SANTER(1) Βλέπε σελίδα 3 της παρούσας Επίσημης Εφημερίδας.


title: Απόφαση (ΕΕ) 2017/559 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από τις Κάτω Χώρες — EGF/2016/005 NL/Drenthe Overijssel Retail)

text:
               25.3.2017

               EL

               Επίσημη Εφημερίδα της Ευρωπαϊκής Ένωσης

               L 80/18

         ΑΠΌΦΑΣΗ (ΕΕ) 2017/559 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 15ης Μαρτίου 2017
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από τις Κάτω Χώρες — EGF/2016/005 NL/Drenthe Overijssel Retail)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006 (1), και ιδίως το άρθρο 15 παράγραφος 4,
   Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (2), και ιδίως το σημείο 13,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) στόχο έχει να παρέχει στήριξη σε εργαζόμενους που απολύονται και σε αυτοαπασχολούμενους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή διεξαγωγής του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.

               (2)

               Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. EUR (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου (3).

               (3)

               Στις 12 Ιουλίου 2016 οι Κάτω Χώρες υπέβαλαν αίτηση για την κινητοποίηση του ΕΤΠ, όσον αφορά τις απολύσεις σε έξι επιχειρήσεις που δραστηριοποιούνται στον τομέα του λιανικού εμπορίου σε δύο περιοχές (Drenthe και Overijssel) στις Κάτω Χώρες. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.

               (4)

               Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ύψους 1 818 750 EUR σχετικά με την αίτηση που υπέβαλαν οι Κάτω Χώρες.

               (5)

               Για να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ένωσης για το οικονομικό έτος 2017, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 1 818 750 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 15 Μαρτίου 2017.

      Στρασβούργο, 15 Μαρτίου 2017.

            Για το Ευρωπαϊκό Κοινοβούλιο

            Ο Πρόεδρος

         A. TAJANI

            Για το Συμβούλιο

            Ο Πρόεδρος

         I. BORG

      (1)  ΕΕ L 347 της 20.12.2013, σ. 855.

      (2)  ΕΕ C 373 της 20.12.2013, σ. 1.

      (3)  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).


title: Απόφαση του Δικαστηρίου, της 13ης Σεπτεμβρίου 2011 , σχετική με την κατάθεση και την επίδοση διαδικαστικών εγγράφων μέσω της εφαρμογής e-Curia

text:
               1.10.2011

               EL

               Επίσημη Εφημερίδα της Ευρωπαϊκής Ένωσης

               C 289/7

         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 13ης Σεπτεμβρίου 2011
   σχετική με την κατάθεση και την επίδοση διαδικαστικών εγγράφων μέσω της εφαρμογής e-Curia
   (000/2011/)
   ΤΟ ΔΙΚΑΣΤΗΡΙΟ,
   Έχοντας υπόψη τον Κανονισμό Διαδικασίας και, ιδίως, τα άρθρα 37, παράγραφος 7, και 79, παράγραφος 3,
   Έχοντας υπόψη τα ακόλουθα:

               (1)

               Λαμβανομένης υπόψη της εξελίξεως της τεχνολογίας των επικοινωνιών, αναπτύχθηκε μια εφαρμογή πληροφορικής παρέχουσα τη δυνατότητα καταθέσεως και επιδόσεως διαδικαστικών εγγράφων ηλεκτρονικώς.

               (2)

               Η εφαρμογή αυτή, η οποία στηρίζεται σε μηχανισμό ηλεκτρονικού προσδιορισμού της ταυτότητας των χρηστών μέσω της εισαγωγής ενός κωδικού αναγνωρίσεως χρήστη και ενός συνθηματικού, ανταποκρίνεται στην ανάγκη διασφαλίσεως της αυθεντικότητας, της ακεραιότητας και του απορρήτου των αποστελλομένων εγγράφων,

         ΑΠΟΦΑΣΙΖΕΙ:
   Άρθρο 1
   Μέσω μιας εφαρμογής πληροφορικής ονομαζόμενης «e-Curia», κοινής για τα τρία δικαιοδοτικά όργανα που αποτελούν το Δικαστήριο της Ευρωπαϊκής Ένωσης παρέχεται η δυνατότητα καταθέσεως και επιδόσεως διαδικαστικών εγγράφων ηλεκτρονικώς υπό τις προϋποθέσεις που προβλέπει η παρούσα απόφαση.
   Άρθρο 2
   Για τη χρησιμοποίηση της εφαρμογής αυτής απαιτείται ένας κωδικός αναγνωρίσεως και ένα συνθηματικό, που είναι προσωπικά για κάθε χρήστη.
   Άρθρο 3
   Κάθε διαδικαστικό έγγραφο που κατατίθεται μέσω του συστήματος e-Curia λογίζεται ότι αποτελεί το πρωτότυπο του εγγράφου αυτού, υπό την έννοια του άρθρου 37, παράγραφος 1, πρώτο εδάφιο, του Κανονισμού Διαδικασίας, όταν για τη σχετική κατάθεση χρησιμοποιούνται ο κωδικός αναγνωρίσεως και το συνθηματικό του εκπροσώπου. Η εισαγωγή των στοιχείων αυτών λογίζεται ως υπογραφή του οικείου εγγράφου.
   Άρθρο 4
   Στα κατατιθέμενα μέσω του e-Curia δικόγραφα πρέπει να επισυνάπτονται τα παραρτήματα περί των οποίων γίνεται λόγος στα δικόγραφα αυτά, καθώς και ο πίνακας παραρτημάτων.
   Δεν απαιτείται η κατάθεση επικυρωμένων αντιγράφων του κατατεθέντος μέσω του e-Curia δικογράφου και των ενδεχόμενων παραρτημάτων του.
   Άρθρο 5
   Ως χρόνος καταθέσεως διαδικαστικού εγγράφου, υπό την έννοια του άρθρου 37, παράγραφος 3, του Κανονισμού Διαδικασίας, λογίζεται ο χρόνος της εκ μέρους του εκπροσώπου επικυρώσεως της καταθέσεως του εγγράφου αυτού.
   Η ώρα η οποία λαμβάνεται υπόψη είναι αυτή του Μεγάλου Δουκάτου του Λουξεμβούργου.
   Άρθρο 6
   Τα διαδικαστικά έγγραφα, περιλαμβανομένων των αποφάσεων και διατάξεων, επιδίδονται μέσω του e-Curia στους εκπροσώπους των διαδίκων όταν αυτοί έχουν δεχθεί ρητώς τον ως άνω τρόπο επιδόσεως ή, στο πλαίσιο μιας συγκεκριμένης υποθέσεως, όταν συναινούν για τον τρόπο αυτό επιδόσεως καταθέτοντας διαδικαστικό έγγραφο μέσω του e-Curia.
   Τα διαδικαστικά έγγραφα επιδίδονται επίσης μέσω του e-Curia στα κράτη μέλη, στα λοιπά κράτη που είναι συμβαλλόμενα Μέρη της Συμφωνίας για τον Ευρωπαϊκό Οικονομικό Χώρο και στα θεσμικά και τα άλλα όργανα ή τους οργανισμούς της Ένωσης που έχουν δεχθεί τον τρόπο αυτό επιδόσεως.
   Άρθρο 7
   Οι αποδέκτες των επιδόσεων περί των οποίων γίνεται λόγος στο προηγούμενο άρθρο ειδοποιούνται, με ηλεκτρονικό ταχυδρομείο, για κάθε επίδοση που τους διενεργείται μέσω του e-Curia.
   Το οικείο διαδικαστικό έγγραφο επιδίδεται κατά τον χρόνο που ο αποδέκτης ο αποδέκτης (εκπρόσωπος ή βοηθός αυτού) ζητήσει πρόσβαση στο εν λόγω έγγραφο. Αν δεν ζητηθεί τέτοια πρόσβαση, το έγγραφο λογίζεται επιδοθέν μετά το πέρας της εβδόμης ημέρας που έπεται εκείνης της αποστολής του περιλαμβάνοντος τη σχετική ειδοποίηση μηνύματος ηλεκτρονικού ταχυδρομείου.
   Όταν διάδικος εκπροσωπείται από περισσότερους του ενός εκπροσώπους ή δικηγόρους, ο χρόνος ο οποίος λαμβάνεται υπόψη για τον υπολογισμό των προθεσμιών είναι εκείνος του πρώτου σχετικού αιτήματος προσβάσεως.
   Η ώρα η οποία λαμβάνεται υπόψη είναι αυτή του Μεγάλου Δουκάτου του Λουξεμβούργου.
   Άρθρο 8
   Ο Γραμματέας προσδιορίζει τους όρους χρήσεως του e-Curia και φροντίζει για την τήρησή τους. Χρήση του e-Curia μη σύμφωνη προς τους όρους αυτούς συνεπάγεται απενεργοποίηση του οικείου λογαριασμού προσβάσεως.
   Το Δικαστήριο λαμβάνει τα αναγκαία μέτρα για την προστασία του e-Curia από κάθε κατάχρηση ή κακόπιστη χρήση.
   Ο χρήστης ειδοποιείται με ηλεκτρονικό ταχυδρομείο για κάθε μέτρο λαμβανόμενο δυνάμει του παρόντος άρθρου το οποίο τον εμποδίζει να χρησιμοποιεί τον λογαριασμό προσβάσεώς του.
   Άρθρο 9
   Η παρούσα απόφαση τίθεται σε ισχύ την επομένη της δημοσιεύσεώς της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 13 Σεπτεμβρίου 2011.

            Ο Γραμματέας

         A. CALOT ESCOBAR

            Ο Πρόεδρος

         V. SKOURIS


Avis juridique important

|

32003D0106

2003/106/ΕΚ: Απόφαση του Συμβουλίου, της 19ης Δεκεμβρίου 2002, για την έγκριση, εξ ονόματος της Ευρωπαϊκής Κοινότητας, της σύμβασης του Ρότερνταμ σχετικά με τη διαδικασία συναίνεσης μετά από ενημέρωση όσον αφορά ορισμένα επικίνδυνα χημικά προϊόντα και τα φυτοφάρμακα

Επίσημη Εφημερίδα αριθ. L 063 της 06/03/2003 σ. 0027 - 0028

Απόφαση του Συμβουλίουτης 19ης Δεκεμβρίου 2002για την έγκριση, εξ ονόματος της Ευρωπαϊκής Κοινότητας, της σύμβασης του Ρότερνταμ σχετικά με τη διαδικασία συναίνεσης μετά από ενημέρωση όσον αφορά ορισμένα επικίνδυνα χημικά προϊόντα και τα φυτοφάρμακα(2003/106/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη φράση και το άρθρο 300 παράγραφος 3 πρώτο εδάφιο,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Η Επιτροπή συμμετέσχε, εξ ονόματος της Κοινότητας, στις διαπραγματεύσεις για τη σύμβαση του Ρότερνταμ σχετικά με τη διαδικασία συναίνεσης μετά από ενημέρωση όσον αφορά ορισμένα επικίνδυνα χημικά προϊόντα και φυτοφάρμακα στο διεθνές εμπόριο, σύμφωνα με τη διαπραγματευτική εντολή που της ανετέθη από το Συμβούλιο.(2) Κατόπιν της ολοκλήρωσης των διαπραγματεύσεων, η σύμβαση υπεγράφη εξ ονόματος της Κοινότητας, στο Ρότερνταμ, στις 11 Σεπτεμβρίου 1998.(3) Η σύμβαση αποτελεί σημαντικό βήμα για τη βελτίωση των διεθνών κανονιστικών ρυθμίσεων του εμπορίου ορισμένων επικινδύνων χημικών ουσιών και φυτοφαρμάκων, προκειμένου να προστατεύονται η υγεία των ανθρώπων και το περιβάλλον από ενδεχόμενους κινδύνους και για την προώθηση της περιβαλλοντικώς υγιούς χρησιμοποίησής τους.(4) Η σύμβαση είναι ανοικτή προς κύρωση, αποδοχή ή έγκριση από κράτη και από οργανισμούς περιφερειακής οικονομικής ολοκλήρωσης.(5) Σύμφωνα με τη σύμβαση, οι οργανισμοί περιφερειακής οικονομικής ολοκλήρωσης πρέπει να δηλώνουν στα έγγραφα κύρωσης, αποδοχής, έγκρισης ή προσχώρησης, την έκταση των αρμοδιοτήτων τους για τα θέματα που διέπονται από τη σύμβαση.(6) Στις 28 Ιανουαρίου 2003 εκδόθηκε ο κανονισμός (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου για την εξαγωγή και εισαγωγή επικινδύνων χημικών ουσιών(3).(7) Κατά συνέπεια, η Κοινότητα δύναται να εγκρίνει τη σύμβαση,ΑΠΟΦΑΣΙΖΕΙ:Άρθρο 1Εγκρίνεται, εξ ονόματος της Ευρωπαϊκής Κοινότητας, η σύμβαση του Ρότερνταμ σχετικά με τη διαδικασία συναίνεσης μετά από ενημέρωση όσον αφορά ορισμένα επικίνδυνα χημικά προϊόντα και φυτοφάρμακα στο διεθνές εμπόριο, που υπεγράφη στις 11 Σεπτεμβρίου 1998.Το κείμενο της σύμβασης παρατίθεται στο παράρτημα Α της παρούσας απόφασης.Άρθρο 21. Ο πρόεδρος του Συμβουλίου εξουσιοδοτείται να ορίσει το άτομο ή τα άτομα που είναι αρμόδια να καταθέσουν, εξ ονόματος της Κοινότητας, το έγγραφο έγκρισης στον Γενικό Γραμματέα των Ηνωμένων Εθνών, σύμφωνα με το άρθρο 25 παράγραφος 1 της σύμβασης.2. Το πρόσωπο ή τα πρόσωπα που είναι αρμόδια να καταθέσουν το έγγραφο έγκρισης καταθέτουν, ταυτοχρόνως, τη δήλωση αρμοδιότητας του παραρτήματος Β της παρούσας απόφασης που απαιτείται βάσει του άρθρου 25 παράγραφος 3 της σύμβασης.Βρυξέλλες, 19 Δεκεμβρίου 2002.Για το ΣυμβούλιοΗ ΠρόεδροςL. Espersen(1) ΕΕ C 126 E της 28.5.2002, σ. 274.(2) Γνώμη που διατυπώθηκε στις 24 Οκτωβρίου 2002 (δεν έχει ακόμα δημοσιευθεί στην Επίσημη Εφημερίδα).(3) Βλέπε σ. 1.